
PALAESTRA LATINA 

LITTERARUM LATINARUM COMMENTARII 

\ 

A SOCIIS CLARET I AN IS EDITI 


ANN. XL. (Fasc. iv) — N. 212 M. Decembri A. MCMLXX 


DE ELLIPSIS USU IN EPISTULIS 

M. T. CICERONIS 


Res est non comperta nemini in scribendis epistulis homines om¬ 
nium temporum liberius et minus grave dicendi genus usurpasse, 
quam in componenda, exempli gratia, commentatione philosophica 
vel publica oratione in foro dicenda. Itaque, qui litteras dat, non 
tam elegantem et perpolitum sermonem quam cottidianum sequi¬ 
tur, id est, quo uti solet, cum de re quadam cum amico colloquitur. 
Exinde illa Ciceronis verba: «epistularum generum unum illud cer¬ 
tissimum esse, cujus causa inventa res ipsa est, ut certiores facere¬ 
mus absentes, si quid esset, quod eos scire aut nostra aut ipsorum 
interest» (Fam. 2,4,1). Item, in epistula ad Paetum data, loquitur in 
hunc modum: «Quid tibi ego videor in epistulis? Nonne plebejo ser¬ 
mone agere tecum? Nec enim semper eodem modo. Quid enim si¬ 
mile habet epistula aut judicio aut contioni? Epistulas cottidianis 
verbis texere solemus» (Fam. 9,21,1). 

Porro, animus est de hoc plebejo sermone, vel si malis, familiari, 
brevi multa percurrere, ut, cum alia, tum hoc maxime pateat, ea in 
epistulari genere relinqui supplenda, quae etiam in sermone facile 
omittebantur. 


1. PROVERBIA SIVE SENTENTIAE 

Atque in primis earum mentionem faciam sententiarum, quae pro¬ 
verbialiter dictae, verbo carent. Quae quidem omissio plerumque non 
ex usu quodam communi fieri solet, sed potius brevitatis causa. Sic: 

Quid, si hoc melius? (Att. 7,3,2) (Cic. ep. ad Silium, 13,47). 

Quid cum coram sumus et garrimus, quidquid in buccam (sc. ve¬ 
nit)? (Att. 12,1,2). 

Et similiter in ep. ad Paetum: ibi loquor, quod in solum, ut dicitur. 
Cf. Att. 1,12,4 et 14,72. Ejusdem farinae sunt sequentia: 

Urge igitur, nec transversum unguem, quod ajunt a stilo (sc. dis¬ 
cede) (Fam. 7,25,2). 

Ab honestissima sententia digitum nusquam (sc. discedam) (Att. 
7,3,12). 

Interea a Cappadocia ne pilum quidem (sc. accepi) (Att. 5,20,6). 
De Octavio susque dequc (sc. habeo) (Att. 14,6,1). 

Omnia humana tolerabilia ducenda (Att. 12,10,1). 

Consolationum multae viae, sed illa rectissima (Att. 12,11,2). 

Nec caput nec pedes (Fam. 7,31,2 (habendi verbum desideratur). 
Sed quoniam tu suscipis, in alteram aurem (sc. dormio) (Att. 
13,24). 

Sed heus tu, manum de tabula (Fam. 7,25,1). 

Et alia hujusmodi quamplurima referre possem, quibus tamen su¬ 
persedeo. - 


2. ELLIPSIS IN EXCLAMATIONE PASSIM USURPATA 

Verbum omissum est in his sententiis, in quibus acri et fervida, 
qui scribit, oratione utitur: 

De Apollonio, qui illi di irati (sc. sint)! (Att. 4,7,1). 

Sed di istos (sc. perduint)! (Att. 16,1,1). 

Di hercule istis! (Att. 16,11,5). 

Satius est, hic cruditate, quam istic fame (sc. perire) (Fam. 9,18,4). 
Nihil expedio, nisi ut aut ab hoc tanquam Q. Mucius (sc. inter¬ 
ficiar) (Att. 9,15,2). 

Male de Seio! (Att. 12,10,4). 

O di! quam ineptus, quam se ipse amans sine rivali! (Q. Fr. 3,8,4). 


3. SCRIBENDI VERBI OMISSIO 

Cujusmodi ellipsis apud Ciceronem usitatissima est. En exempla 
nonnulla, ex quibus perspicuum esse puto Ciceronem fere semper 
brevitatis causa hoc verbum omisisse, cum id maxime ageret, ut in 
iis epistulis, quas amicissimis dabat, contracta et brevis esset oratio: 

Si quid ego scirem, rogarat (sc. ut escriberem) (Fam. 9,6,6). 

Binae mihi litterae ab Octaviano (sc. in quibus scripsit) (Att. 

16,9,2). 

Erat enim sic in litteris tuis (sc. scriptum) (Att. 10,16,1). 

Muita omilto. Sed, quod est maxime proprium Ciceronis est 
ellipsis hujus verbi modo imperativo cum amicos adhortatur, ut de 
re quadam certiorem se faciant. Verbi gratia: 

Tu modo quam saepissime ad me aliquid (sc. scribe) (Att. 4,6,4). 
Haec igitur, si habebis, et talia (Att. 12,27,3). 

De Bruto tamen, si quid habebis (Att. 12,44,3). 

De die tamen auctionis, si quid scies (Att. 13,27,2). 

Tu quaeso, si quid habebis novi (Att. 10,12,3). 

Tu quaeso, si quid in Hispaniis (Att. 10,13,3). 

Quaeso, quid sit mihi faciendum (Att. 11,15,1). 

Sed velim aliquando haec solutiore animo (Att. 11,6,6,). 

De regina velim atque de Caesare etiam illo (Att. 14,20,2). 

Item: 

Haec ad te manu mea (Att. 12,31,3) (Cf. Att. 13,28,3 et 13,22,5). 
Alteris jam litteris nihil ad me de Attica (Att. 13,22,5). 

Illud optime (sc. scripsisti) (Att. 13,40,1). 

Plura enim non possum (sc. scribere) (Att. 12,33,2). 

De tertio pollicetur se deinceps, sed nihil scripsit (At. 16,11). 

Observatione digna sunt: 

Sed apertius, quam proposueram (Att. 9,9,2). 

Sed plura, quam constitueram (Q. fr. 2,6,2). 

Sed quid plura! coram... (Att. 4,19,2). 

Sed haec alias pluribus (Fam. 7,30,2). 

Sed jam sciam et ad te cras (Att. 16,1,3). 

De Masone et Ligura, cum venerint (Att. 5,4,2). 

Ut liquet, in his locis scribendi verbi oratio caret, cum re quadam 
uberius tractata, ad aliam quaestionem peragendam Cicero se vertit, 
aut omnino scribendi finem facere se dicit. 

Aliquando tamen verba mittendi vel dandi idem sonant quod 
scribere; itaque saepissime omittuntur, nam sensus per se patet. 
Quod non tantum in iis epistulis, quas festinanter Cicero scribere, 
sed etiam in iis quas per otium exarare videbatur. Haec enim verba 
tam saepe repetita, quippe quae facile subaudiri poterant, silentia 
praeteribantur. 

Commodas ad matrem litteras, ad te nullas (Att. 13,41,1). 
Litteras ad me quam saepissime! (Att. 16,2,6). 

Si placebit, hoccine potissimum (Att. 13,16,2). 

Quod scribo, cum absolvero (Att. 15,21,2). 

Antonius ad me ne nuntium quidem (Att. 10,13,2). 

Non dubito, quin occupatissimus fueris, qui ad me nihil littera¬ 
rum (Att. 13,24. 37.1). 

Interdum mittendi verbum notionem habet dedicandi, et quidem 
subaudiendum est, velut Att. 13,16,2: «Sed tamen velim scribas ad 

me, primum placeatne tibi aliquid ad illum (sc. mitti), deinde, si 
placebit, hoccine potissimum. 15,21,2: Quod scribo, cum absolvero». 
Dandi verbum in his sententiis desideratur: 

Deinde Antiphonti operam (sc. dedi. Haec ellipsis apte compara¬ 
tur cum verbi faciendi omissione (Att. 4,15,6). 

Sed satis lacrimis (sc. datum est) (Att. 10,12,1). 

De liberalitate, dixi (me daturum), quantum Publilius (Att. 12,7,1). 
Scis, quam diligam Sciculos...: multa illis Caesar (sc. dedit) (Att. 
14,12,1). 


4. ACCIPIENDI ET REDDENDI VERBORUM ELLIPSIS 

Neque multo minus frequens quam scribendi et mittendi (dandi) 
verbi omissio, accipiendi et reddendi verborum ellipsis est, quae, ut 
solet in populari sermone, omittuntur, ut celerius procedat oratio. 
Sicque supplenda nobis sunt in sententiis hujusmodi: 

Post tuum discessum binas a Balbo —nihil novi— itemque ab 
Hirtio (Att. 15,8,1). 

Nullas a te XI Kal.; quippe quid enim jam novi? (Att. 15,21,3). 

A te scilicet nihil (Att. 15,7,1). 

Interea a Cappadocia ne pilum quidem. (Att. 5,20,6). (Quod in 
proverbii usum abiisse nonnulli monuerunt). 

At mihi ab eo nihil adhuc (sc. allatum est) (Att. 6,1,19). 

Nescio quid ab eo litterularum (15,1,1; 4,3,3; 8,1). . 

Notandum est aliquando afferendi verbum desiderari in aliquibus 
sententiis in quibus non conjunctum est cum vocabulo «epistulae» 
vel «litterarum»: 

Perscribe ad me, quid primus dies, quid secundus (sc. attulerit) 
(Att. 4,11,2). 

Cras te aut causam (sc. affer) (Att. 13,29,3). 

Sed tu nullosne tecum libellos (sc. attulisti. Fortase etiam: habes), 
(Fam. 16,18,3). 

Balbus minor haec eadem mandata (Att. 9,11,5). 

Scribes igitur, ac, si quid ad spem poteris (sc. afferre, nisi scri¬ 
bere repetere (mavis), ne dimiseris (Att. 10,13,1). 

At ego statim cedo, inquam, si quid ab Attico (sc. affers, aut 
habes (Att. 16,13a,l). 


5. OMISSIO DICENDI VERBI 

Quam saepissime occurrit. Ideoque multa paucis comprehendam. 
Jam a Plauto et Terentio dicendi verbum, cujus ellipsis certis con¬ 
dicionibus omni fere tempore usitatior fuit quam cujusvis alius ver- 

bi, omissum videre est (Cf. Plaut. Poen. 5,2,101; Men. 4,3,33; Ter. 
Andr. 1,1,22, cetera). Latissime autem hujus ellipsis usus in Cicero¬ 
nis scriptis patet, paresertim in iis, quorum sermo ad familiarem 
consuetudinem accedere videtur. 

Atque in primis omissionem videre licet saepissime in transitione, 
ubi ad aliam rem se vertit auctor, aut ubi finem facit ejus rei, de 
qua adhuc locutus est. Notissimum autem est sic frequenter bre¬ 
vissime dici: Quid? Quid igitur? Quid enim? Quid quod? 

Multa profecto sunt exempla hujus locutionis: 

Quid multa? (Att. 5,21,11; 7,4,3; 13,52,2; 16,9) (Cf. De senect. 

21,78). 

Ne multa! (Att. 6,9,1; 10,11,1) (Cf. Pro Cluent. 16). 

Quid Plura? (Q. fr. 3,4,1; cet.). 

Sed quid ista? (Att. 13,17). 

In simili causa etiam scribendi verbum praetermissum esse, de¬ 
monstravi supra, n. 3. 

Perquam saepe talia leguntur: 


De fratre satis (Att. 10,11,3). 

Sed nimium multa de nugis (Att. 13,20,4). 

De hortis satis (Att. 13,29,3). 

Sed de Sabino satis (Fam. 15,20,1). 

Sed hac super re nimis (Att. 10,8,10). 

In primis frequens est omissio verbi dicendi in locutione «sed 
haec hactenus». Nec vero desunt exempla, in quibus accusativus 
haec deest, sed quae viris doctis in suspicionem venerunt: credo, 
injuria. Sunt autem haec: Sed hactenus (Att. 5,13,1); quod idem le¬ 
gitur Att. 13,9,1 et 14,17,2. Interdum paulo accuratius res, de qua di¬ 
citur, significatur: Sed de ludis hactenus (Att. 15,26,2); De Appianis 
hactenus (Fam. 16,24,1); Sed de domesticis rebus hactenus (Fam. 
2,1,1; 3,7,4; 16,24,1). 

Nonnullae hujus verbi leguntur ellipses, quae, etsi paulo duriores 
videntur, tamen pro breviloquentia, qua Cicero in epistulis usus est, 
nihil habent miri. Nonnulla tantum proferam: 


Equites curiae bellum, non mihi (Att. 2,1,8). 

Scribis enim, si in Sextilem comitia (sc. edicta sint), cito te (sc. 

venturum), sin jam confecta, citius (Fam. 10,26,1). 

De republica quid ego tibi subtiliter? 2,21,1. (Additum verbum 
est Att. 16,13,2: De reliquo, quid ego tibi dicam?) 

De me possum idem, quod Plautinus pater in Trinummo... 
(Brut. 1,2,5). 


Item, post «pergere» infinitivus desideratur in his: Sed pergo 
praeterita (sc. commemorare) (Att. 3,15,5). Perge reliqua (Att. 4,11,1). 
Quintus pergit ut ad me et Pansa scripsit et Hirtius (sc. maledicere) 
(Att. 11,14,3). Haec sufficiant. 

- Pergamus nunc ad loquendi et agendi verborum omissiones, quae 
plus minus ad eandem ellipsim verbi dicendi referuntur. Si quaera¬ 
mus, haec verba num casu quodam his locis exciderint, an consulto 
a Cicerone silentio praetermissa sint, equidem sic mihi persuasi, 
omissa haec esse a M. Tullio verba, quippe quae ex verborum con¬ 
textu audiri potuerint. Cogitari enim vix potest tot sententias inter 
se similes scribae errore verbo carere. 

En exempla: 

Utrumque vero simul agi non potest, et de triumpho ambitiose 

■ , et de republica libere (sc. loqui) (Att. 7,3,2). 

Haec et ejusmodi multa (Att. 14,1,2). 

Multa mecum de republica (Att. 4,9,1). 

Deverti ad illum, de quo tecum mane (Att. 14,1,1). 

Nonnumquam in omisso loquendi verbo notio inest cogitandi, 
ut voluerunt periti, qui ad Ter., Andr. 1,1,55: «Egomet continuo me¬ 
cum: Certe captus est», audiendum putaverunt «cogitavi». Sic, Fam. 
9,7,1: Mecum ipse: «quid hic mihi faciet patri? Et Att. 16,6,2: Me- 
hercule, mi Attice, saepe mecum:... Item Att. 9,10,2: Quam crebro 
illud: «Sulla potuit, ego non potero»? 

Crebro autem verbum omisit Cicero, ubi, quid faciendum sibi sit, 
ignorat: 

Qua autem aut quo, nihil sciemus (Att. 9,3,5). 

Tum reliqua videbimus, id est, et quo et qua et quando (Att. 

9,6, Q. 

Ad ea autem, quae scribis de testimonio, videbis, quid et quo¬ 
modo (Att. 11,21,1). 

Sed quod quaeris, quando, qua, quo, nihil adhuc scimus (Fam. 

0 7 9 ^ 

Nos jam nihil nisi occulte (Att. 10,11,4). 

Mihi autem scribit venire ad me se velle, ut et de suis rebus et 
quaedam, quae ad me pertinerent (Att. 14,20,2). 

Haec illo vivo (Ctc. ad Plane. 16,16 A,6.) (Apud Tacitum scriptum 
est Hist. 1,84: «Vos quidem istud pro me»). 

Notandae sunt ellipsis ejusmodi in formula gratiarum actionis: 
Vettieno velim gratias (sc. agas) (Att. 10,15,4). Ego vero austro gra¬ 
tias miras (Att. 16,7,5), ubi verbum similiter omissum est atque ver¬ 
bum faciendi in exemplis paulo supra allatis. 


6. OMISSIO VERBORUM AUDIENDI ET VIDENDI 

Venio nunc ad omissa verba audiendi et videndi, quorum exem¬ 
pla plurima non in epistulis solum exstant, sed etiam in iis scriptis, 
quorum sermo ad familiarem stilum sive consuetudinem accedere 
patet. Fere semper, ne dicam semper, facile subaudiri verba possunt. 

Sunt enim ellipses ejusdem farinae ac «Sed haec coram», «Sed co¬ 
ram», «Sed haec posterius», cet., quae apud Tullium ad sacietatem 
usque leguntur. 

Omissio audiendi verbi occurrit in sententiis, quibus Cicero eum, 
ad quem litteras dat, certiorem facit, se de re quadam vel de per¬ 
sona aliquid comperisse. Ejusmodi haec fere sunt exempla: 

Nos adhuc Brundisio nihil (Att. 9,6,1). 

Sed de illo plura coram (sc. cognoces, vel audies); nunc, quod 
praestat (Fam. 10,32,4). 

Sed haec quoque te ex aliis malo (Fam. 12,24,2). Item: Sed haec 
te malo ab aliis (Brut. 1,3,3). 

Vos scilicet plura, qui in urbe estis (Att. 7,3,5). 

Haec omnia tu melius (sc. cognoces vel audies) (Att. 13,7,1). 

Sed adhuc nihil secundi (Att. 10,12a, 2). 

Ut claret ex dictis, interdum subaudiri debet notio cognoscendi, 
non solum audiendi. 


Nonnumquam, cum ab amicis petit, ut certum nuntium sibi mit¬ 
tant, si quid de hac vel illa re audierint novi, Cicero in sententia con¬ 
dicionali audiendi vel sciendi vel habendi verbum omisit. Cujus ellip¬ 
sis exempla sunt haec fere: Tu, si quid de Hispaniis certius et si 
quid aliud (sc. audieris, vel scies, vel habebis), dum adsumus, scri¬ 
bes... (Att. 10,8,10). Habendi verbum sic usurpari intellegitur ex 
Att. 15,4,5: Eum ad te vocabis, et si quid habebis, quod placeat, 
scribes. Deinde illud: Tu tamen etiam nunc mihi aliquid litterarum 
et maxime, si quid ab Afranio (Att. 10,9,3). Vide etiam Att. 10,8,2; 
13,9,2; 13,21,2; 14,6,1. 

Sed non solum ubi idem fere sonat habendi verbum atque audien¬ 
di vel sciendi, a Cicerone in' epistulis praetermissum est, verum 
etiam saepius supplendum, cum sua propria vi usurpatum est, ut 
in his: 

Sed heus tu, qui xaxwv esse meorum scriptorum soles, unde 
illud tam axopov (Fam. 16,17,1). 

Sed tu nullosne tecum libellos? (sc. habes vel attulisti) (Fam. 
16,18,3). 

Etiamne consules et tribunos plebis in biennium (sc. habebimus), 
quos ille voluit? (Att. 14,6,2). 

(Cf. etiam Att. 15,2,4. 9,1; 16,12; Q. Fr. 3,1,3). 

Denique habendi verbum omissum est interdum, ubi cum sustan- 
tivo conjunctum certam efficit notionem; ejusmodi sunt: 

Ille iter Larinum (sc. habebat) (Att. 7,12,2). 

Haec... cognovi: nihil in consulibus; nullum usquam delectum 
(Att. 7,21,1). 

Postridie senatus frequens (sc. fuit vel habebatur), et omnes ne¬ 
garunt (Att. 4,1,7). 

Exin senatus postridie Idus (Att. 4,3,3). 

Cui ego, non posee senatum ante Kal. Jan. (sc. haberi vel cogi) 
(Att. 16,9,1). 

Putat senatum statim (sc. haberi posse, vel cogi posse) (Att. 
16,11,6). 

Quod ad videndi verbum attinet, vel etiam conveniendi, saepius 
in epistulis Ciceronis desideratur, et cum vidisse se hunc vel illum 
Cicero nuntiat et cum dubitat, utrum eum, de quo scribit, visurus 
sit necne. Ita, exempli ergo: Quod cum e viatore quodam esset audi¬ 
tum, qui se diceret eum in Appia (sc. vidisse) ... (Att. 9,11,1). Quam- 
plurima possunt afferri, quibus supersedeo. 


7. VERBORUM ATTINET ET INTEREST OMISSIO 

Quae quidem ellipsis propria est sermonis cottidiani; itaque fre¬ 
quenter occurrit cum in Plauti et Terentii comoediis tum in philo¬ 
sophicis Ciceronis scriptis, et maxime in epistulis. Ex multis non¬ 
nulla seligam exempla: 

Quamquam quid ad me? (Att. 12,17). 

Sed qui haec ad nos? (Att. 15,13,7). 

Quid ad eum, qui jus dicit? (Cic. Verr. 2,1,124). 

Quam bene, nihil ad rem (Att. 12,40,2). 

Accedit, si quid hoc ad rem: ... (Att. 13,21,7). 

Quod ad Caesarem, crebri et non belli de eo rumores... veniunt 
(Fam. 9,1,4). 

Quod ad Pomponiam, si tibi videtur, scribas velim (Q. Fr. 3,1,7). 

Quid enim tua (sc. interest)? sed viderimus (Att. 4,5,3). 

Quid enim nostra victum esse Antonium (Ad Att., Brut. 1,17,5). 


8. ROGANDI ET PETENDI VERBA 

Hujusmodi verba raro quidem desiderantur in epistulis. Cujus 
ellipsis exempla si paulo accuratius consideremus, apparet omissa 
haec verba esse tum, cum Cicero animo perturbatus oratione con¬ 
citata utebatur, aut cum alii apistulae respondens quam brevissime 
scribebat. Illius modi autem haec sunt, quae quidem summam bre¬ 
viloquentiam ostendunt, ne dicam abruptam orationem: 

Binae uno die mihi litterae ab Octaviano, (sc. in quibus) nunc 
quidem (sc. hortatur), ut Romam statim veniam (Att. 16,9, 
initio). 

Quod te a Bruto scribis (sc. rogari) (Att. 15,4,2). 

Summa fuit, ut ille, quasi exitum quaerens, ut deliberarem (Att. 
9,18,1). 

Ibi ut sint omnia parata —...—; labrum si in balneo non est, ut 
sit (Fam. 14,20). 

Quo die venies, utique cum tuis apud me sis! (Att. 4,4a). 

Quo die ad me venies, tu, si me amas, apud me cum tuis ma¬ 
neas! (Att. 4,19,2). 

Tu mihi, ut polliceris, de Tulliola mea, id est de Dolabella, perscri¬ 
bas (Att. 6,9,5). 


9. ELLIPSIS VERBI ESSE IN ENUNTIATIS PRINCIPALIBUS 

Tandem veniamus ad formas verbi esse, quae desiderantur tum 
in brevi judicio tum in sententiis et proverbiis, tum etiam in de¬ 
scriptionibus epistolarum. Exempla exstant plurima. Breviter de 
singulis: 

a) In brevi judicio, verbum deest, cum de re proxime antece¬ 
denti, quid judicet is qui scribit, paucis verbis significat. Ejus modi 
fere sunt, quae leguntur Att. 2,19,5: Caesar me sibi vult esse lega¬ 
tum; honestior declinatio haec periculi. Item Att. 16,8,1: Veteranos 
perduxit ad suam sententiam; nec mirum. Et sic saepissime. Hos 
locos etiam afferam: Att. 13,41,2: Sed coram! magna enim res et 
multae cautionis. Att. 15,la,l: Quid mihi jam medico (sc. opus est)? 
aut si opus est, tanta inopia est? Att. 4,15,6: Ne diutius pendeas, pal¬ 
mam tulit, sed nihil tam pusillum, nihil tam sine voce, nihil tam...; 
verum haec tu tecum habeto! Att. 14,3,1: Tranquillae tuae quidem 
litterae. Brut. 1,14,1 (Cic. ad Brut.): Breves litterae tuae! breves di¬ 
co? immo nullae! 

b) In sententiis et proverbiis copulam saepe deesse, nemini mi¬ 
rum esse potest; etenim quae in proverbio aut in sententia profe¬ 
runtur, eorum vis et notio tam est perspicua, ut verbo facile carea 
mus. Itaque hic ellipsis* usus latissime patet. Sed de formis verbi 
esse in proverbiis desideratis, jam superius disputavi. 

c) In descriptionibus verbum esse omittitur in sententia princi¬ 
pali. Constat rerum scriptores Romanos, cum aut mores alicujus aut 
rei publicae statum aut regionis cujusdam naturam uberius depin¬ 
gebant, sive breviloquentiae causa, sive majoris gravitatis gratia, sive 
quod idem verbum toties iterari nolebant, cum alia omisisse verba, 
tum vel maxime verbum esse. Atque ejusmodi aliquid in Ciceronis 
epistulis saepissime exstat. Sed cum singula exempla ad verbum 
describere longum est, adeat lector ipsas epistulas, praesertim ad 
Atticum scriptas. 

d) In transitione vero, cum breviter ad novam rem in oratione 
transitur saepius verbum esse desideramus; idque praecipue in epis¬ 
tulis, quarum dictio admodum contracta est. Exemplo sint: Att. 
7,1,9: Atque haec de rebus forensibus. Redeamus domum. Brut, 

1,15,12: Sed haec quidem non ita necessaria; illud valde necessa¬ 
rium. Fam. 12,2,2: Sed haec tolerabilia; illud non ferendum. Att. 
15,26,2: Sed de ludis hactenus. Reliqua pars epistulae est illa qui¬ 
dem in utramque. 


10. ELLIPSIS VERBI ESSE IN SENTENTIIS SECUNDARIIS 

« 

Hanc ellipsim in sex partes distribuam, ut melius clareat omis¬ 
sio verbi ejusque vim et rationem: 

a) In sententiis finalibus: Att. 16,11,2: Quod vereris, ne dhotaoxo; 
mihi tu, quis minus? Att. 7,7,7: Depugna, inquis, potius quam ser¬ 
vias. Ut quid? Att. 9,1,2: Sic enim parari video, ut Luceriam omnes 
copiae contrahantur, ut ne is quidem locus stabilis, sed ex eo ipso, 
si urgeamur, paretur fuga! 

b) In sententiis condicionalibus: ubi haec ellipsis legitur, ora¬ 
tionem videmus fervidam atque gravem, sententias autem contractas. 
Ejusmodi fere sunt: Att. 14,5,2: Sed vides magistratus, si quidem 
illi magistratus. Att. 13,26,1: Quod si neutrum, metuo ne... Att. 
16,13b,2: Verumtamen, si pares aeque inter se, quiescendum. Fam. 
9,7,1: Volebam, prope alicubi esse te, si quid bonae salutis. Att. 
11,23,1: Tuas litteras exspectabam, nisi illud quidem mutari, si ali¬ 
ter et oportet, non video posse (sc. si aliter est atque oportet). 

c) In sententiis concessivis, quarum dictio contracta est et bre¬ 
vis, interdum verbi esse formas desideramus: Att. 14,11,1: ...ferre 
non queo; etis ista jam ad risum. Att. 9,7,5: Abeamus igitur inde 
qualibet navigatione, etsi id quidem, ut tibi videbitur. Att. 7,1,5: Pla¬ 
ne opus fuit, si hoc impendebat, etsi nihil miserius. Cetera. 

d) In sententiis optativis, praesertim cum gravi oratione Cicero 
utitur. Vide exempla nonnulla: Att. 14,3,1: Tranquillae tuae quidem 
litterae, quod utinam diutius. Sic etiam saepius post utinam verbum 
scribendi, agendi, videndi audiendum est, de quibus supra jam dixi. 
Att. 13,48,1: Nescio quid videor exaudisse, cum diceres, te in Tuse, 
venturum; quod utinam! iterum utinam (sc. sit vel facias). Q. Fr. 
3,1,7: Atque utinam his diebus in Arpinati! Att. 2,5,2: Sic, inquam, 
in animo est! vellem ab initio! 

e) In sententiis relativis: interdum Cicero verbum esse omisit, 
cum res, quae satis notae ei videbantur, leviter et paucis verbis 
attingebat. Inter innumera paene exempla, haec habe: Att. 4,3,3: De 
cujus constantia, virtute tuae verissimae litterae. Att. 6,4,1: In quo 
multa molesta. Att. 9,9,4: Neque tamen de te, qui maxime meus, 
cogitavi. Att. 10,8,9: Tulliam suavissime coluisti, cujus quidem vir¬ 
tus mirifica. Brut. 1,15,4: Quorum alter inconstantior, alter impu¬ 
rior, uterque pacem metuens, inimicus otio. 

f) In sententiis causalibus ter verbum esse desideratur: Fam. 
12,30,4: «Propterea quod et orbus senatus consulibus amissis et in¬ 
credibiles angustiae pecuniae publicae». Q. Fr. 1,1,14,40: «Sed quo¬ 
niam primus annus habuit de hac reprehensione plurimum sermonis, 
secundus autem multo lenior, tertius annus ita debet esse». Hoc 
loco, ut saepissime, cavendum nobis est, ne putemus, Ciceronem in 
epistulis tam limatum dicendi genus consectari, quali in orationibus 
usus est: in his, quae multis et eruditis audientibus viris habeban¬ 
tur, nisi perpolitam dictionem non invenias, in illis autem, quibus 
cum amicis tamquam secum ipso loqui solebat, ut ait ipse in ep. ad 
Att. 12,36,1, solutius atque liberius dicendi vel scribendi genus se¬ 
cutus est. Tertium exstat in ep. ad Att. 15,13,6: «Ego autem in Pom- 
peianum properabam, non quo hoc loco quidquam pulchrius, sed 
interpollatores illic minus molesti». 

Nunc denique quaestio est de omisso verbo composito adesse, 
quod saepius in epistulis supplendum Cicero nobis reliquit. Et qui¬ 
dem tam in sententiis primariis quam in enuntiatis secundariis. Ejus¬ 
modi fere haec sunt: 

Ergo ad Nonas, quemadmodum dixi (Att. 13,16,2). 

Quippe hominum (sc. aderant) (Att. 13,52,1). 

Quod te a Bruto scribis, ut certior fieret, quo die in Tusculanum 
essem futurus, ut ad te ante scripsi: a. d. VI Kal (sc. adero) 
(Att. 15,42). 

Philotimus dicitur, Idibus Sextilibus (sc. afiore) (Att. 11,19,2). 

De Caesaris adventu scripsit ad me Balbus non ante Kalendas 
Sextiles (sc. eum adfore) (Att. 13,21,6). 

Quod Brutus rogat, ut ante Kalendas, ad me quoque scripsit 
(Att. 15,la,5). 

Atque utinam tu quoque eodem die (sc. adsis) (Att. 13,22,4). 

Quintus enim altero die ajebat (Att. 16,4,1). 

Sed jam contrahere vela oportet, ne in immensum cogar evagari. 
Ex infinita enim exemplorum copia haec pauca attulisse satis est, ut 
opinor. Restant tamen quam plurima, quae nilominus enumerare 
opus non est, ne commentatio ultra quam par est, protelari vi¬ 
deatur. 

Verum ex dictis apparuit nimirum illa «breviloquentia», quae 
auctoribus, etiam maxima facundia praeditis, in deliciis fuit, ac prae¬ 
sertim Ciceroni, qui liberiore et minus gravi dicendi genere in epis¬ 
tulis suis usum esse constat. Hic breviloquentia idem fere sonat ac 
«aurea mediocritas»: mediocritas quidem, sed «aurea», quae cordi 
erat aureae latinitatis auctoribus. 

Nam quemadmodum additio elegantiam conciliat orationi, ita ei 
quarundam vocum abjectio vel omissio mirifice eamdem ornat. Mul¬ 
tae apud veteres occurrunt ellipses, et aliquando excusandae potius 

quam laudandae videntur. Nos, missis rarioribus, nitidiores tantum 
Ciceronis ellipses delibare vel recensere placuit. 

Quae quidem ellipses stilum «epistularem» magna ex parte effi¬ 
ciunt, qui sermone cottidiano paulo accuratior, dictione vero elabo¬ 
rata remissior, ex tenui et venusto mixtus est. Ubique enim in tullia- 
nis epistulis elucet genus illud «dicendi moratum», qui simplicitatem 
et simul elegantiam redolet. Ad ejusmodi stilum efficiendum ellipses 
plurimum confert, quae luxuriantem verborum silvam amputare 
student. 

Accedit quod «epistula scribitur, et alteri veluti dono mittitur». 
Est igitur epistula tanquam donum alteri missum, non elegantia fu¬ 
cata, sed concinnitate quadam confectum, vel tenuitate, ut ita dicam, 
gravi. Neque enim frustra appellata est epistula «colloquium scripto 
factum», quatenus scilicet dialogos imitatur familiares et amicorum 
confabulationes. Unde facile apparet stilum epistularum tenuem esse 
debere; nemo sane in colloquiis cothurno incedit. Verum, si tenuis, 
rectus etiam et venustus, quamvis omni ornatu orationis ceu veste 
detracto. Ejusmodi autem sunt epistulae Ciceronis, partim, ut reor, 
ellipsis ope. Quod si tibi non displicet, acceptum habe; sin minus 
placet, ignosce. 


Leo E. Sansegundo, O. S. B. 

In Monasterio «El Paular» quod inscribitur. 
Ad Matritum in Hispania. 



DE JULII PORTO CARMINE 
NUNC PRIMUM EDITO 


De Julio Porto, qui, divinarum rerum studiosissimus idemque 
Musarus impiger ac peritissimus minister, humanitatis studia perco¬ 
luit, jam satis est alibi actum, cum ejusdem carminum quandam 
syllogen, non multo abhinc tempore, repertam nuntiavimus 1 . Super¬ 
vacaneum tamen non videtur quam paucis commemorare eum in 
oppidulo Faicchio, apud Beneventum, in Italia, anno MDCCXCV, pri¬ 
mas hausisse auras. Ipsum natale solum nobilium virorum cultum 
ab antiquis temporibus traditum religiose servavit; quos inter me¬ 
moria digni, recentiores saltem, sunt: A. Palmieri, vulcanologus in¬ 
signis, A. M. Linguiti, clarissimum medicarum artium lumen, I. 
Pascale, cujus nomen per orbem innotuit, quippe Institutum condi¬ 
dit de cancri inquirenda natura. Quibus omnibus, nec non et cete¬ 
ris qui, ut brevius rem conferamus, hic omittuntur, eo magis Julium 
Porto anteponendum aestimamus, quo diutius indigna oblivione a 
suis ipsis civibus ille affectus sit. Commodissime, igitur, tanti viri, 
qui, praeter cetera, aetatis suae morum moderatores, non sine ali¬ 
quo suo ipsius discrimine, immo vitae periculo, se praebuerit, et 
juris et sapientiae et artium cultus et divinorum humanorumque 
officiorum exemplar nobismet ipsi proponere decet. 

Non minus autem operae pretium est quicquid noster scripserit 
memorare, dum in Telesino sacro ephebeo 2 , apud oppidum «Cerre- 
tum Samniticum», ad excolendos alumnos operam affabre daret. 
Ejus enim scripta singulare testantur ingenium, utpote qui familia¬ 
riter antiquissimi temporis exemplaribus, et graecis et latinis, ma¬ 
xima cum peritia ac mentis acumine sit usus. Ex omnibus ejus poe¬ 
matum collectionibus, quas partim in bibliothecis partim in publicis 
vel privatis tabulariis adhuc exstare quidam adfirmant, una tantum, 
paulo plus duobus milibus versuum comprehendens, intellegenda, 
emendanda, inlustranda nobis, paucis abhinc annis, est oculis pro¬ 
posita. Ad illam autem quam diligentissime ac libentissime omnes 
nostras contulimus curas, quas etiam conferre adhuc pergimus, 
omni ope nisi ad magnificum omnibus illis, si qui sint, quoscum¬ 
que adhuc ingenuae disciplinae delectent, opus restituendum, quod, 
exculta arte, sermonis elegantia ac proprietate, divini cujusdam affla- 


1. V. Latinitas - I lib. MCMLXVIII ed. 

2. Ex Campaniae civit. Telesia nuncup. 

tus vi, exemplar, in paucis quibusdam, imitabile exstet. Hujusmodi 
vero operi meliorem profecto nancisci sortem contingere debebat 
quam ut in tantulas partes idem comminueretur, pro tempore et 
quadam peculiari re, cum integrum illud in lucem potius edere opor¬ 
teret. Nam expositio in ordinem ducta maximum afferre commodum 
potest, praeterquam quod rectius totum intellegatur, ad cognoscen¬ 
dum etiam majore cum perceptione quibus artibus in humanitatis 
cultum auctor ipse gradatim profecerit. Exspectantes, interim, dum 
vota compleantur, ut aliqua peropportuna obveniat occasio, qua to¬ 
tum prodire possit Julii Porto opus, abstinere non possumus quo¬ 
minus aliquod carmen inspiciendum atque considerandum prepona- 
tur, quandam occasionem nacti, quae pro tempore maturior videa¬ 
tur. Quum, enim, quadringentesimus jam praeterierit annus, ex quo 
Aloisius de gentis Consagae sanguine est ortus, in quoddam Julii 
Porto carmen animum sponte vertimus, per quod auctori illam ejus¬ 
dem optimatis Mantuani operam, ad instar purissimi herois, reco¬ 
lere placuit, quam summam in aegrotis sublevandis ipse dederat, 
annis MDXC - MDXCI, cum gravissimus morbus Romae grassaretur. 
Carminis titulus, ab ipso forsan auctore exaratus, ad B. Aloisii, quem 
ipsum contagium corripuit, funus attinet; sed non paucae alienae 
res narrationi accedunt, quae poeticum Julii Porto animum allicere 
videntur. Eaedem, quamvis interdum non plene eventuum imagines 
reddant, non omnino tamen praetereundae sunt: est enim ipsius poe- 
seos, quae quidem viros fortes praecipuam agentes partem inducit, 
quandam exprimendae mentis libertatem permitti, quo pluris et ar¬ 
tis et ingenii, nec non et affectuum vis aestimetur. 

Legendum, nunc demum, tibi suscipias, benevole lector, quod 
proponimus: ex politissima enim locutione, puram plerumque ver- 
gilianam artem imitata, certum oblectamentum te esse percepturum 
jure putamus. 


B. ALOYSII FUNUS DESCRIBITUR * 


Ereptum terris caelo invectumque supremo 
Egregium juvenem, magnis virtutibus auctum, 
Consagae claro prognatum sanguine gentis 
Concinimus. Tu, quae blande complexa merentem 
5 Sublimem aetherei vexisti ad sidera caeli, 

Virgo, fove praesensque piis adlabere coeptis. 


* Sic traditus, ut ipsius Julii Porto manu exaratus, titulus videtur, 
v. v. 1-4: propositio seu protasis (prima e tribus partibus, quibus quodque 
carmen epicum plerumque distinguitur). 

v. v. 4-6: invocatio = hic, pro singulari auctoris statu, tantum religiosa; 
alicubi Calliope (una e novem Musis) quoque invocatur. V. 4: blande — pro 
lacuna ms. 

Qua refugus late vasto fluit agmine aquarum 
Tibris, et exundans pelago premit arva sonanti, 

Urbs surgit, populosa viris, magalia quondam, 

10 Quae e septem gemino jactantior aethera pulsat, 

Roma jugo auctoris magno de nomine nomen. 

Quid molem ingentem memorem immensasque columnas 
Turgentesque arces, et propugnacula bello 
Et templa et circos regnataque moenia caelo? 

15 Hanc multis foedam vitiis Deus aethere summo 
Despiciens, oculos subito indignatus et ardens 
Vertit et ex ira poenas petere imbibit acres. 

Protinus irarumque omnes effundit habenas. 

Jamque dies aderat nullo memorabilis aevo: 

20 Saeva dies, cum certa Deo sententia sedit. 

Corrupto caeli tractu miseranda per urbem 
Tempestas toto aetatis desaeviit aestu 
Romana et patriis albescunt ossibus arva. 

Quae simul ac nostri generis praesenserat hostis, 


v. 7: rei narrandae initium, quod epica communi locutione piis adlabere 
coeptis significatur. 

Res praecipua, quam, ut ex ipsius carminis titulo evincitur, auctor sibi 
agendam suscipit, est B. Aloisii Consagae mors; quae tamen ad extremum 
tantum carmen explendum describitur: poeta vere, in faciendis potius non r 
nullis excursibus, aliquandiu moratur in pestilentia, quam vulgo dicunt, tractan¬ 
da, quae Romae, anno 1590, grassabatur; at justa de causa: nam, praecipuum 
ejus consilium, ut jam modo diximus, id liquido esse videtur: summam manifes¬ 
tare operam, quam sedulus idemque incautus Aloisius, vix adulescens, dederat 
in miserrimis succurrendis aegrotis. Iisdem temporibus alius Deo miserisque 
addictus, Camillus de Lellis, Congregationem instituit, cujus nomen Infirmo¬ 
rum Ministri, quae brevissime in Urbe et toto fere orbe innotuit. Ex ejus 
typis jam tertio edita vita intellegi potest quantam plebis partem sit tam 
ferus morbus depopulatus. Noster Aloisius, heros inter heroes, cum morbi 
contagium necessario contraxisset, propius quam ut praevideri posset sepul¬ 
crum reseratum invenit. 

v. 8: pelago premit (Aen. I, 246). 
v. 9: magalia (Aen. I, 421; IV, 259). 

v. 10: pulsat (Aen. X, 216) = quae locutio plerumque de curru ac jugalibus 
equis dicitur. Hujus versus interpretatio aliquantum dura videtur propter 
verborum praecisiones atque brevitatem. Italice dici potest: la quale si eleva 
sino a toccare il cielo (locutio superlata) con due dei suoi sette colli. Antiqui¬ 
tus enim Roma Quadrata, quam appellant, super Capitolinum ac Palatinum 
colles porrigebatur. 

v. 12: ...immensasque columnas (Aen. I, 428). 
v. 15: ... aethere summo (Aen. I, 223,24). 

v. 20: saeva dies aut sera dies ( = ultima dies) (Aen. IX, 482); ms. sero, 
dies. Sententiae sedit (Aen. XI, 551 et alicubi); saepius accipitur pro locutione 
statutum est. 

v. 21: Corrupto caeli tractu (Aen. III, 138). 
v. 23: Romana et patriis... (Aen. XIII, 36). 

25 Exsultans animo tunc flammea lumina torsit; 

En vasto late circum immugiit antro; 

Tartarii intonuere lacus, gemuere cavernae 
Et pice torrentes atraque voragine ripae 
Concussae magno vocis tremuere fragore. 

30 Huc jubet acciri Eumenides totamque malorum 
Terrificam excidiis inhiantem atramque cohortem, 
Talia et ardenti demens mox edidit ore: 

—Nocte satae, atroces Erebi Ditisque ministrae 
Imperii, nec non Acherontis eaeque sorores, 

35 Gloria et, inferni magnum ducis incrementum, 

Nunc opus est vobis vestris nunc viribus uti: 

Nostis Romulidem, nostri quae numinis, urbem, 

Jam cultrix olim, nunc autem infesta, superbi 
Raptoris regnum, terrae caelique tyranni, 

40 Protulit et late victricia signa (meorum 

Atque aeterna mei, proh, probra!) crucemque per orbem, 
Auspice Loyola, jam distulit: haec modo victa 
Fraudibus ipsa meis scelerum luit improba poenas 
Aspice o quae turba virum! qui luxus et auri 
45 Sacra fames, o quae scelerumque defanda libido! 

Hic rapere, hic turbare licet rem: fata secundant. 
Unum sed vereor: rebus ne dexter in arctis 
Consaga occurrat juvenum infensissimus Orco 
(Illustri quamvis veniat de stirpe puellus) 

50 Atque Deo ante alios carus; motosque sedare 
Irarum fluctus caelique micantia late 
Frangere tela manu passisque ad sidera palmis 
Delinire Dei studeat dulcedine pectus. 

Esto sed occurrat; tamen hoc tentasse juvabit; 

55 Praeterea haud paucas vectabo ad Tartara praedas! 
Ergo, agite, o natae, vestrumque effundite virus. 


v. 25: ms. animo rex; cum autem versus antecedens sit clausus cum verbo 
hostis (emendatum pro alio verbo parum clare scripto), ne duplum exemplar 
admittatur, loco rex adverbium adhibeatur, nempe tunc. 
v. 26: en vasto late ter... = pro ms. ter vasto late... 
v. 27: ... gemuere cavernae (Aen. II, 53). 

v. 28: et pice torrentes atraque voragine ripae (Aen. IX, 105; X, 114). 
v. 33: nocte satae (Aen. VII, 331; XII, 860) atroces; ms. crudelesque. 
v. 34: ...Acherontis eaeque; ms. Acherontides una. 
v. 35: ... magnum ... incrementum (Eclog. IV, 49). 

v. 38: jam cultrix olim, nunc autem mfesta, superbi; ms. cultrix olim, in¬ 
festa modo, si laeta superbi. 

v. 45: scelerumque nefanda libido; ms. scelerum immensa libido. 
v. 51: irarum fluctus (Aen. IV, 532,554; XII, 831). 
v. 54: esto sed occurrat = locutio concess. poetica, 
v. 55: ... haud paucas vectabo ad Tartara praedas (Aen. T, 528). 

Sic placet: ite meum columen Plutonia proles, 

Ite, urbem atque orbem vestris incendite flammis. 

Sic sit, et subito Furiae velut agmine facto 
60 Jamque statim parent tenebrisque erumpere certant 
Romanasque student errare licentius auras. 

Ante alias pestis, qua non truculentior ulla, 

Eumenis, heu, quali properavit livida vultu! 
Terrificam volvens aciem, maculisque trementes 
65 Interfusa genas et toto corpore foeda 

Incedit, mediaeque minans illabitur Urbi, 

Huc illuc, et saeva ferum vomit ore venenum. 

Ac veluti incurvam flavis ubi laetus aristis 
Supposuit falcem, ventis aestate coortis, 

70 Dispersa immittit stipulis incendia messor, 

Correptis subito mediis effunditur una 
Horrida per latos acies vulvania campos; 

Rastro ille innixus flammis crepitantibus adstat; 
Haud aliter miseranda lues contagia primum 
75 Exigui celat dans se sub imagine morbi, 

Mox furit et late cladem stragemque minatur. 

Tum gravis et sociis rabido sic ore locuta est: 

—Ite alio, fidae, solam me haec cura tenebit; 

Mecum erit iste labor, magnum excidiumque parabo, 
80 Innumerasque traham vinctas ad Tartara praedas!— 
Dixerat et torvo lustravit lumine Romam. 

Mox celeres movet ipsa alas quibus inficit auras. 
Itque reditque vias toties caelumque pererrat. 

Tum terram capit, et captam aspectare videtur. 

85 Et qua Tibris aquis ex atris gurgite ripis 

It mare praeruptum et saxis cum murmure fervet, 
Excutiens cervice angues se proluit undis 
Corrumpitque amnem, invadit mox corpora tabo. 


v. 59: ... velut agmine facto (Aen. I, 82,424; VIII, 595). 

6. 60: jamque statim parent; ms. jamque parere parant. 
v. 61: ...errare licentiu$ auras (Aen. VII, 557). 
v. 65: interfusa genas... (Aen. IV, 644). 
v. 66: ...mediaeque minans... (Aen. II, 240. 
v. v. 68-72: pro consimili sententia cfr. Aen. X, 405 sqq. 
v. 75: dans se sub... —Tum ad asperitatem verborum soni vitandam (hic, 
propter litteram s), tum ut magis conjgrua locutio sit, potest haec emendatio 
proponi: sese celat sub... 

v. 77: sociis = aliis morbis, 
v. 78: tenebit; ms. vacabit. 

v. 80: vinctas (ms. victas) ad Tartara praedas (cfr. v. 55). 

v. 86: it mare praeruptum (Aen. I, 246). 

v. 87: excutiens cervice angues (Horat. Od. II, 13,36). 



162 


J. Marinelli 


Hinc furit atque artus depascitur arida febris; 

90 Interiora uritque furens, et ubi ignea venas 
Pervadens sitis infirmos adduxerat artus 
Rursus abundabat fluidus liquor; omniaque in se 
Ossa minutatim morbo collapsa trahebat: 

Mixta senum ac juvenum densantur funera maesta; 

95 Quaeque domus gemitu magno miseroque tumultu 
Miscetur, penitusque cavae plangoribus aedes 
Femineis ululant; ferit aurea sidera clamor. ’ 

Tantumne una lues potis est afferre malorum? 

Rebus at in dubiis cuncti dum, sede relicta, 

100 Invisa trepidi certant excedere terra 

Atque alio aufugere hanc possint qua sumere vitam: 

Unus Aloisius, quo non formosior alter 
Clarior aut genere aut major pietate futurus, 

Se socium cunctis praebet facilemque ministrum 
105 Omniaque est unus miseris solatia et urbem 
Perlustrat celeri cursu atque invisere gaudet 
Quos morbi vis dira premit, quos saevius urget. 

En quid in antiquam virtutem animosque viriles 
Et patris Ignati Jesuque quid excitat ingens 
110 Nomen, et exemplum sociumque quid aemula virtus? 

Ast ubi conspexit juvenis tam multa suorum 
Funera, tam varios hominumque urbisque labores. 
Concidit atque, hominus sortem miseratus acerbam, 
Dicitur ante aram divinae matris obortis 
115 Multa illam lacrimis manibusque orasse supinis: 

— Mater, noster amor, nostrae spes una salutis, 

Funeribus Tu (namque potes), sublimior una 
Aligerum regina choris hominumque parensque, 

Exorata diu per opem, miserere tuorum 
120 Natorum, miserere urbis tam dura ferentis, 

Aut si quae tandem commissa luenda supersunt. 

Me, me adsum qui feci; in me converte dolores, 

Diva, precor; mea fraus omnis; mors una rependat 
Cunctorum vitam, et crudelia funera fratrum—. 

125 Sic contra est ingressa parens (miserabile dictu!) 

v. 89: hinc furit atque artus... (Aen. II, 215; VI, 572). 

«. 90: consimilis, quodammodo, descriptio legi potest apud Lucr. de Athe¬ 
narum pestilentia (cfr. Rer. Nat. VI). Quoad autem v. v. 95-97, cfr. Aen. II, 
486 sqq; IV, 667; V, 140; XII, 607. Rectius seduxerat pro adduxerat (v. 91). 
v. 111: ...multa suorum funera (Aen. II, 283; IV, 617). 
v. 114: ... ante; ms. atque. 

v. 122: me, me adsum qui feci... (Aen. IX, 427). Cfr. Horat. Od. III, 6,1: 
delicta... immeritus lues... 

v. 125: sic contra est ingressa... (Aen,. IV, 107). 



De Julii Porto carmine nunc primum edito 

Diva parens, oculos flectens ab imagine blandos: 

— Parce metu jam, nate oculis mihi clarior ipsis. 
Pestis habet finem fulgetque serenior aer. 

Te vero jam jamque para discedere terris 
130 Atque auctum meritis patrio succedere caelo. 

Qui plausus laudesque manent te Roma supremo 
Concilio adscribet divum cunctisque colendum 
Ante oculos ponet, patruus super addet honores 
Ipse luis aris sertisque recentibus aureas 
135 Ornabit statuas atque ossibus oscula liget 

Perque vias laetusque feret per compita plausu—. 
Dixerat atque oculis signum dedit ille serenis. 
Quid praesens agnovit amor, qui cuncta tuetur, 
Anxius et tendens arcum pharetramque, sagittam 
140 Impulit atque suis toties bene cognita tela? 

In pia tum juvenis contorsit viscera ferrum. 
Labitur ille solo, florenti qualis in horto 
Narcissus pallens, nimio cum Sirius aestu 
Torret agros; aut immani cum turbine quassa 
145 Lilia dimittunt caput: hic jacet omnia prorsus 
Exstincto similis vultu: color effugit omnis, 

Atque olli sensim solvuntur frigore membra 
Vitaque corporeis vinclis exutaque mole 
Terrestri, tandem, liquidumque per aethera cursu 
150 Ire diu jam sueta, vias pernicibus alis 

Aetherias secat optatoque potitur Olympo. 


v. 127: parce metu (Aen. I, 257). 

v. v. 131-32: ...supremo / Concilio = Ecclesiae senatus? — Cfr. Patrum / 
sancto concilio (Horat. Od. IV, 5,4). 

v. 133: ante oculos ponet... super addet honores (ms. proponet oculos!., 
imponet honores). Quid cogitemus? Numquid poeta, anxius quidem atque cu¬ 
ram unam perpessus, Vergilianum nempe exemplar imitandi, numeros modos¬ 
que neglexerit? An arbitrari alias deceat amanuensem .quendam inconcinne 
erravisse? Patruus = Franciscus Consaga, primum sodalis franciscalis, etiam 
sui Ordinis Praepositus, deinde episcopus Cephaloediensis (1587), Ticinensis 
(1593), Mantuanus postremo, ubi obiit, postquam se cardinalicio atque ar- 
chiepiscopali munere abdicaverat, ne Mediolanensis D. Caroli successor fieret. 

v. 134: sertisque pro ms. terrisque (amanuensis videlicet error). Vocales ea 
in aureas accipiantur ut diphthongus. 

v. 139: anxius et tendens; ms. nec mora contendens. 
v. 143: ...cum Sirius aestu... (Aen. III, 141; X, 273). 
v. 145: omnia = accus. ad omnes corporis partes relatus, 
v. 147: atque olli sensim... (Aen. I, 92; XII, 951). 

Pauca vere exemplaria, quae quidem ad renovata cujusvis aeta¬ 
tis optimarum litterarum studia attineant, tam firmiter sapienterque 
antiquissimorum scriptorum vestigiis insistunt, ab ipsis Petrarcae 
aequalibus ad recentiores epigonos, ne de illis sextidecimi saeculi 
liberalium artium studiosis loquamur, a quibus quae prolata sunt 
non dubiam propositionem constitutura liquido confirmant ad opta¬ 
tum Latinitatis reditum juvandum, decimonono jam inito saeculo. 

Unus ex hujus saeculi disciplinarum humanarum cultoribus fuit 
ipse Julius Porto: non ex illis tamen, qui sibi ipsi aliquid novi ins¬ 
taurandi in Latinitatis provincia facultatem faciunt; cujus novitatis 
poenas purus sermo, a majoribus traditus, plerumque luit. Ingenuae 
enim latinitatis exemplar est ipsum carmen, quod modo legendum 
proposuimus. Fidissimus Vergilii assecla, Julius Porto illius Mantua¬ 
ni arti se fere totum, ceu pedisequum imitatorem, addicit; saepius 
vero vel ipsas sententias verbaque furatur. Quod non abstinuimus, in 
adnotationibus redigendis, quin candide significaremus; non omnino 
tamen animum in eum censorio more advertimus. Quod autem ma¬ 
ximi momenti colligi oportere arbitramur est quicquid ad ejus artem 
attinet: conspicua imaginum copia, quarum nulla prorsus minus 
quam opportuna ac vivida, sententiarum varietas ac sagacitas una 
cum sobrietate, versicolor excursuum descriptio. 

E plerisque, quas selegimus, locutionibus, ex ipsa exquisita lin¬ 
guae selectione, qua Mantuanus ille jam familiarissime utebatur, sa¬ 
tis liquet quam caute ac religiose ad illud Latinitatis poema acces¬ 
serit, quam copiosa praesertim verborum modorumque poeticorum 
facultas in ipso fuerit, adeo ut putemus penes eum illam revixisse 
anxietatem, qua Vergilius ipse laboraret ad Romanorum linguam vi¬ 
vidam eandemque ingenuam servandam. 




Januarius Marinelli, Professor 
Via Salvator Rosa, 241 
NEAPOLI (Napoli) in Italia 



CICERONIS SPECIMINA 

(IV) 


TULLIUS s. d. Terentiae suae 


(ad fam., 14,20 ) 

Tullius, cum a Caesare amicitiae atque humanitatis significatio¬ 
nes excepisset —ut est in epistula 14,23: «Redditae mihi tandem 
sunt a Caesare litterae satis liberales»—, Romam cogitat, atque Te¬ 
rentiae uxori commendat ut quae ad victum et valetudinem sunt ne¬ 
cessaria, in Tusculano paret diligenter; nam ibi cum amicis se diu¬ 
tius commoraturum arbitratur. 

In hoc epistolio illa breviloquentia, epistularum maxime propria, 
eminet, qua sermo familiaris vigore quodam et animi permotione 
ornatur atque illustratur. 

Scripsit Cicero de Venusino | praedio J; die primo mensis octo- 
bris, anno 707 ab U. c. / 47 a. Chr. n./ 60 Ciceronis vitae. 

In Tusculanum nos venturos putamus aut nonis aut postridie. 
Ibi ut sint omnia parata; plures enim fortasse nobiscum erunt, et, 
ut arbitror, diutius ibi commorabimur. Labrum, si in balineo non 
est, ut sit, item cetera, quae sunt ad victum et ad valetudinem ne- 
nessaria. Vale. Kal. octobribus, de Venusino. 


In Tusculanum: praedium Ciceronis qui, ut supra dictum est, 
alios quoque fundos Formiis (Palaestra Lat., 40 (1970) 23), Cumis 
(Ibid., p. alibi habebat. —Tusculum ad colles Albanos situm erat, 
et ab hodierna urbe Frasoati quattuor chil(i)ometra distabat; ab urbe 
autem Roma unum et viginti chil(i)ometra abest. 

Ex urbium nominibus adjectiva, additis suffixis — anus (-inus. 


-ensis, -iensis. 

-as), efficiuntur: 



Troja 

— Troj-anus 

Patavium 

— Patav-inus 

Cumae 

— Cum-anus 

Lanuvium 

— Lanuv-inus 

Roma 

— Rom-anus 

Cannae 

— Cann-ensis 

Thebae 

— Theb-anus 

Carthago 

— Carthagin-iensis 

Tusculum 

— Tuscul-anus 

Caesarea 

— Caesar-iensis 

Formiae 

— Formi-anus 

Arpinum 

— Arpin-as, §tis 

Alba 

— Alb-anus 

Tolen,tinum 

— Tolentin-as, atis 

Caesaraugusta 

— Caesaraugust-anus 

Aquinum 

— Aquin-as, atis 


Ex his autem adjectivis facile substantiva neutra derivantur, qui¬ 
bus praedium in ea urbe significatur: Cumanum - Tusculanum - For¬ 
mianum - Pompejanum - Albanum. 



166 


J. M. Mir, C. M. F. 


Nos venturos putamus: verba «intellegendi, existimandi, creden¬ 
di, sperandi»... propositionem infinitivam postulant, i. e. infinitum 
cum accusativo. «Scribis te ad me venturum» Cic. Ad jam., 14,3; 
«Eos negavit se vidisse Antonius» Id. De or., 3,14,54. 

Aut - Aut: ant notiones seu res diversas disjungit; saepe contra¬ 
ria, quorum unum alterum excludit, separat, praesertim cum iteratur 
(aut - aut): «Hic vincendum aut moriendum». Liv., 21,43,5. «Aut pro¬ 
desse volunt aut delectare poetae» Horat. Ars poet., 333 ’. 

Nonis: cum epistula mense octobri —die primo— scripta sit, 
nonae die 7 habentur; cfr. Pal. Lat., 40 (1970). 

Postridie: dies, qui proxime consequitur calendas, nonas, idus 
efferri potest accusativo cum postridie: «Duas epistulas accepi pos¬ 
tridie idus » (Cic.) - Probati scriptores pridie et postridie, cum nomi¬ 
nibus festorum et dierum mensis, accusativum tantum adhibent: 
Pridie calendas, nonas, idus; pridie Compitalia; «Postridie ludos Apol¬ 
linares» Cic. Ad Att., 16,4,1. 

Locutiones bene nota: 

«Pridie vesperi» Cic. Acad., 1,1. 

«Pridie ejus diei» Caes. B. G., 1.47,2. 

«Pridie eum diem» Cic. Ad Att., 11,23,2. 

«Usque ad pridie nonas majas» Cic. Ad Att., 2,11,2. 

«Mane postridie» Cic. Ad Att. 15,1 a, 1. 

«Postridie ejus diei» Caes. B. G., 4,13,4. 

«Postridie quam discessi» Cic. Ad fam., 14,7,1 1 2 . 

Ut sint: locutio familiaris qua res significanter exprimitur. Usur¬ 
patur praesens subjunctivi cum in verbo aptae formae in tertia per¬ 
sona singularis et pluralis imperativi desint [faciat - valeat - requies¬ 
cat - caveat ]; neque aliud verbum [puto - rogo - fac ] in propositio¬ 
ne suppletur. 

Sunt grammatici qui hunc imperativum jussivum vocent. Cfr. 
Bassols, Sint lat., I, n. 345. 

Plures: est numerus pluralis substantivi plus, ac notionem com¬ 
parativi - ut plus - secum fert: «numero, quantitate majores; major 
pars; plus uno; numero multi —qui unius numero opponuntur— [un 
plus grand nombre, en plus grande quantite; plusieurs; plus d'im; 
plus nombreux; assez nombreux); neque igitur pro multi adhiberi 
potest —in quo saepe erratur-—: «Plures esse intellego quam pu¬ 
taram» Cic. Ad Att.., 7,3,5. . > 

«Summus dolor plures dies manere non potest» Cic. De fin., 
2,28,93. 

«Quoniam plura sunt orationum genera» Cic. Orat., 11,37. 


1. Ernout-Tii., Synt. lat., & 429; Li.obera, Gammatica, n. 377; Issei.e, De 
latinorum serm., n. 258. 

2. Cfr. Llobera, n. 234; Ernout-Tmomas, & 55, 3 (p. 42); 139 (p. 118). 



Ciceronis specimina 

«Pluribus locis» Cic. De fin., 4,4,9 

Fortasse: ducitur a substantivo fors (foriis), quod etiam ut ad¬ 
verbium adhibetur, eique aliquando sit jungitur ( fors sit > forsit ); 
fors et forsit majore vi, addita particula an, augentur ( forsan - poet.), 
forsitan ), quae in universum subjunctivo efferuntur. 

Fortasse a forte distinguas oportet; aliud enim dubitationem affert 
et forse, per avventura — quizds, tal vez — peut-etre significat; aliud 
autem idem valet ac fortuito, casu [a caso, per caso, casualmente, 
forluitamente — casualmente, fortuitamente — par hasarcl 1; et in for¬ 
mulis forte, si forte, nisi forte, num forte usurpatur. — Fortasse sae¬ 
pius cum indicativo construitur '. 

Ut arbitror: hae locutiones, quae quasi parenthesi includuntur, 
in indicativo ponuntur, neque cum alia propositione conectuntur. Po¬ 
terat dixisse: 'Arbitror nos ibi diutius commoraturos esse. 


Diutius: est comparativus adverbii diu (superlat. diutissimo ). A 
diu derivantur quoque diurnus, diutinus (= diuturnus: 'qui longo 
tempore ducitur, protrahitur'). 

Commorabimur: commoror est a moror: quae a mora ducuntur. 
Morari = 'retinere, retardare, versari'; commororari — 'esse, manere, 
versari, immorari’. 

Labrum: erat pelvis sive concha ad hominis staturam oblonga, 
materia vero aenea, lapidea vel lignea, quae in balnei cubiculo appo¬ 
nebatur, et, ex iis quae in epistula habentur, ex uno in aliud con¬ 
clave portari poterat. 

In balineo: balineum —quod et balneum — dicitur de loco la¬ 
vationis privato; balnea, orum aut balneae, arum saepius de publi¬ 
cis: quae voces jam ab initio a Graecis desumpta sunt —/3aAaveIov, 
Ta jGcddveia—; latine proprio nomine lavatrina dicebatur r> . 

Ut sit: cfr. supra in hac epistula: «Ut sint omnia parata». 

Item: item = 'etiam, quoque (eodem modo, et ipso)' | de meme, 
egalement, aussi —asi mismo, tambien — e anche, e cosi, e cosi 
pure\. Pro adverbio item adhiberi potest et, ipse, et ipsa, et ipsum, 
sed in nominativo et accusativo tantum: «Locri urbs desciverat - et 
ipsa ad Poenos» Liv., 29,6,1. — Item saepe usurpatur ut, quae supe- 


I 


3. Cfr. Berger, Stylistique lat . 3 4 5 , &, 5, p. 61; Ernout-Meillet, Dict. etymoi., 
s. v. plus. 

4. Cfr. Berger, Stylist. lat., p. 5; p. 44; Ernout-Meillet, Dict. etymoi., s. v. 
fors. 

5. Cfr. Varr. L. L., 9, 68: «Item reprehendunt analogias, quod dicantur 
multitudinis nomine publicae balneae, non balnea, contra quod privati dicant 
unum balneum, quod plura balnea <non> dicant...; idemque item contra, 
primum balneum nomen et graecum introiit in urbem ibi consedit, ubi 
bina essent conjuncta aedificia lavandi causa, unum ubi viri, alterum ubi 
mulieres lavarentur; ad eadem ratione domi suae quisque ubi lavatur balneum 
dixerunt et, quod non erant duo, balnea dicere non, consuerunt, cum hoc anti¬ 
qui non balneum, sed lav fi latrinam appellare consuessent». 

riori rei vel personae tribuimus, ad alteram quoque referamus— tunc 
vero etiam adhiberi nequit—. «Romulus augur... cum fratre item 
augure» Cic. De div., 1,48,107 [non autem: 'etiam illo augure'] a . 

Cetera: ceterus, in numero singulari masculino, raro adhibetur; 
cetera, genere feminino, maxime in collectivis, ut cetera classis, ce¬ 
tera praeda. Ceteri - cetera proprie adsignificant eos qui [aut ea 
quae] restant aliis multis opponi —est igitur sernper quaedam oppo¬ 
sitio—; quae vero restant (= cetera) numero plura aut saltem magna 
et praecipua ipsa sua virtute vel qualitate esse. 

Dices aptius: praeter ceteros ouam: praeter reliquos, ’prae cete¬ 
ris'; in rebus enumerandis: ceteri - cetera [non: et cetera ]; scribe: 
ceteri - cetera [non: «aietera»] 6 7 . 

Ad victum: victus, us sunt cibaria (-orum), annona, 'id quod ad 
rationem vivendi spectat’. Ducitur a supino verbi vivo [viet- um > 
victus ]. 

Ad valetudinem: valetudinis nomine, quo modo nos bene aut 
male habeamus, exprimimus; nam valetudo esse potest bona, com¬ 
moda, integra, infirma, aegra. -Ducitur a valeo, quocum etiam con¬ 
jungitur; habes: valens - valesco (Lucr. - Tacit.) - convalesco - inva¬ 
lesco - (Quintil.) - revalesco (A. Gell. - Ovid. - Tactt.) - validus - val¬ 
de ( valide) - invalidus - praevalidus - vale dicere - praevalere - Vale¬ 
rius - Valeriana. 

Kal. Octobribus: cfr. Pal. Lat., 40 (1970), de ratione computandi 
dies mensium. 

De venusino: de 'praedio’ Venusino, ut videtur; nam Venusiae 
villam quoque habebat Tullius (cfr. Forcellini, Onomasticon, II, s. v. 
Venusia: quae, ut scitis, patria Horatii fuit. 


Josephus M. Mir, C. M. F. 

In Instituto Pontificio Altioris Latinitatis Professor 
Via Sacro Cuore di Maria, 5, 00197, ROMA 


6. Cfr. Ernolt-Meii.let, Dici, etymol., s. v. ita; Berger, Stylist. lat., & 37, 
Rem. II; Paoli, Scriver latino, & 168, 5. 

7. Cfr. Paoli, Scriver lat., & 106, p. 158; Berger, Stylist. lat., & 5, p. 71-72; 
& 113; e, p. 304; Ernoit-Mejllet, Dict. etymol., s. v. 



QUAENAM PHAEDRI FABULAE AD PUEROS 
ERUDIENDOS ATQUE EDUCANDOS 
APTIORES VIDEANTUR 


Potestne morum castigator ac praesertim juvenum Phaedrus mo¬ 
derator haberi? Haud dubie, sed magna adhibenda est prudentia, 
quia non omnes hujus poetae fabulae ad pueros atque adulescentes 
erudiendos aptae sunt. Nam nonnullae Phaedri narratiunculae et 
obscenae et omni fide carentes sunt; reliquae fabulae praeceptis mo¬ 
nitibusque commentari possunt. 

At priusquam de Phaedri fabulis illis, quae ad puerorum mentes 
fingendas aptiores sint, disputemus, nobis opus est ut quandam in¬ 
ter hunc poetam atque Aesopum comparationem instituamus. 

Aesopus fabulas suas composuit, ut generis humani mores casti¬ 
garet, sed in illius fabulis, quas Phaedrus se imitatum esse aperte 
declarat: 

«Aesopus auctor quam materiam repperit, 

«Hanc ego polivi versibus senariis», 

animalia tantum, quorum et consuetudines, et vitia, et dotes nobis 
describuntur, semper et praecipue loquentia inducuntur. In Phaedri 
autem narrationibus non solum animalia, sed etiam arbores (velut 
de lignatore ac de securi fabula) sunt, et hoc est arborum loquen¬ 
dum atque argumentandum singulare documentum. Sunt quoque 
inanima omnia, scilicet in fabula de amphora, quam dulce Falernum, 
cujus «suavis anima» etiamnunc percipiebatur, olim compleverat. 
Animalia novit Aesopus, quae et considerat et amat, omissis malis 
hominibus quos gerere illa cogit. 

In Phaedri narrationibus non animalia vivide describuntur neque 
eorum motus animadvertitur, sed humana vox tantum: animalium 
enim apologo vitae humanae usum exhibet poeta, in quo «totam 
aeque vitam miscent dolor et gaudium »: homines vere quales sunt 
nobis apparent: potentes semper oppressores, humiliores semper 
maxime gravati, viri mali atque impii semper improbi. Propter quod 
ex poetae pectore vehemens erumpit haec sententia: «Nulli nocen¬ 
dum est!» 

Phaedri doctrina de moribus gravis atque immisericors est, tenui 
acerbioreque quadam dubitatione ita distincta, ut Sejanus poetam 
«malignum» aut saltem invisum alterum Catonem appellaret. 

In primi sui libri prologo, poeta fabularum suarum duplicem 
causam habet: se animos recreare et optima consilia hominibus dare, 
simpliciter declarat: 

«Duplex libelli dos est: quod risum movet 
Et quod prudenti vitam consilio monet». 

Nostra quidem sententia, Phaedri mens ad puerorum disciplinam 
pertinens quinque partibus brevi comprehendi posse facile nobis vi¬ 
detur: 1°) Nulli nocendum; 11°) Noli adfectare quod tibi non est da¬ 
tum; III") Tua sorte contentus vive; IV°) Noli fictis causis innocen¬ 
tes opprimere; V°) Noli virtutis simulator atque invidus esse. Prae¬ 
cipua quinque haec sunt vitia, quae puerorum atque adulescentium 
animis magnopere insunt et quae usque ab ineunte aetate exstirpanda 
et funditus tollenda sunt. 

Noli nefas facere: numquam innocentes opprimas, immo vero 
nulli homini nocendum, quoniam scelera, aut occulta aut palam per¬ 
petrata, serius ocius luenda erunt tibi. Fraus, etiam minima, ne li¬ 
ceat tibi: nam melius est injustitiam impunitam dimittere, quam 
injusto ultori operam tuam praebere. 

Sorte tua contentus esto (scilicet ex tempore vivas): nam 

«Amittit merito proprium qui alienum appetit»: 
tuo potius habitu vitam degas, neque alienis bonis glorieris. Saepe 
utiliora, quae contempseris, invenis. Pauper, si dives fieri cupit, ad 
perniciem ruit: nam magnae divitiae malae sunt, immo vero perfi¬ 
dae. Ne spes delusa ad querelam recidat; noli adfectare quod non 
habes. Magno periculo est dives obnoxius, pauperes contra tuti sunt. 

Noli superbia te jactare: qui felix potensque est ne infimos de- 
spiciat, quia nulli homini datum est «rerum cognoscere finem». 
Magna et hominum et historiae injustitia in prima narratiuncula 
de lupo et agno exprimitur. 

Noli virtutem simulare: cerebrum non habentibus licet aliquan¬ 
do vulgus decipere, sed non ita se gerunt honestiores, qui ut poeta 

«O quanta species ... cerebrum non habet!» 
semper dicere de his, qui fallaces sunt, facillime possunt. 

Homo sanae metitis esto: homines asperis mandatis non obtempe¬ 
rant, sed proborum virtutibus devincuntur. Liberales in peccatores, 
qui per occasionem fallunt, et severiores in eos, qui sua sponte ac 
maligne peccant, proponendi sunt semper nobis. Qui proximum suum 
prodere statuit, infandum fatum sibi imminentem minime ignorat. 
Omnes vitia nostra habemus, ergo non alienis vitiis obstupescendum 
est nobis: ferimus enim ante pectus peram repletam vitiis alienis 
et post tergum nostra gravissima. 

Liberorum denique summa laus est parentibus semper et liben¬ 
tius obtemperare; nec quidquam, nisi proximo utile sit, facere. 


Aemilius Piovesan, Litterarum Latinarum Professor 

Via Fontane, 26/A 

31100 TARVISI1 (Treviso) in Italia 

SOCRATES ATHENIENSIUM CULEX 


Denominatio haec male sonat, sed in eum quadrat, qui eam pri¬ 
mus adhibuit. Nam non tanti facienda sunt, quae alii dc aliis dicere 
et judicare solent, quanti ea, quae ipse de se dicebat. Ipse, dico, 
qui vitam ad Delphicum oraculum: «Nosce te ipse» componebat. 
Erat corporis figura parum venusta, capite calvo, naso simo, oculis 
torpentibus. Quare non mirum est, quod adulescens Atheniensis eum 
cum Sileno comparavit. Nec certum vitae institutum sequebatur. Pa¬ 
ter, statuarius, volebat ut filius se adjuvaret. Recusabat. Atque, cum 
a discipulis mercedem non postularet, carebat unde familiam sus¬ 
tentaret. Idcirco Xantippe, ipsius uxor, ira incensa aliquando aquam 
e fenestra in eum effudit. Ad quod ille comiter subridens respondit: 
«Post imbres Phoebus». Dic mihi uxorem, quae cum marito, qui offi¬ 
cio tantopere desit, convivere velit? 

Quid tandem Socrates agebat? Plateas circuibat, in gymnasiis et 
foris versabatur, cives obviam factos alloquebatur, sive operarium 
simplicem sive officialem, sive juventutis magistrum. Commode cum 
iis de tempestate, de cive recens mortuo, de rebus nullius momenti 
fabulari sciebat et iis insciis sermonem ad ea convertebat, de quibus 
colloqui in animo habebat. Quibus in sermonibus hac utebatur ra¬ 
tione. Cives obviam factos nescio de quibus rebus interrogare coepit. 
Qui honorificum ducebant ad interrogata respondere. Tum ipse se 
male intellexisse respondens, quaestionem difficiliorum ponebat. Illi 
ubi responderunt, ipse responsum hoc cum priore non congruere 
statuebat. Ita eos tamdiu urgebat, donec se quaestionem non tam 
lucide perspexisse faterentur, quam initio arbitrati essent. Hoc interro¬ 
gandi modo haud pauci, qui se ante sapientes duxerant, post rubore 
suffusi se parum intellegere confiteri cogebantur. Sed cives Athenien¬ 
ses, quoniam nemo se insipientiae convictum esse aequo animo ferre 
solet, Socrati graviter succensere eumque pro pacis perturbatore ha¬ 
bere coepere. 

Huc accedit quod Socrates coram omnibus interrogare consues¬ 
cebat. Eundemque, cum exempli gratia e cive aliquo amplissimo ali¬ 
quid quaerebat, statim adulescentium turba cingebat et attente au-* 
diebat. Ipsi cives, quamquam multa in eum effutiebant, tamen ejus 
interrogationibus facetis et paulum ironicis multum oblectabantur, 
maxime vero juventus. Atque, si quis civis in insipientia erat con- 

victus, de convicto in cachinnos prorumpere solebat, quod ipse con¬ 
victus aegerrime ferebat. Sed juventus de hac re nihil sollicita So¬ 
cratem turmatim sequebatur. 

Vel homo patientissimus, cum a culice perdiu impetitur, vexatur 
et pungitur, animal molestum tandem interficit. Nec secus Athenien¬ 
ses a Socrate culice vexati et morsi fecerunt. Nam anno 397 a.Chr.n. 
litem in perturbatorem intendebant, quod leges sperneret, juventu¬ 
tem corrumperet, in deos patrios non crederet, sed daemones cole¬ 
ret. Qua in causa Socrates ipse se culicem dicebat. Non modo non 
id spectabat, ut absolveretur, sed etiam ipsos judices more culicis 
ludificabatur. Quapropter irrisu inflammati eum capitis damnarunt. 

At Socrates mortuus adhuc vivit ejusque vox clamat. Erat enim 
e numero eorum, qui mortales e somno excitarent. Erat, ut ait Au¬ 
gustinus, «abyssus-homo», duplicem gerens personam. Sub larva Si¬ 
leni verus latebat Socrates, qui novam induceret aetatem. Non spon¬ 
te agebat, sed a Numine jussus, «etsiamsi in servitio, quod Deo 
praesto, omnium rerum inopia premar.» (Apologia). Homines vitae 
commoditates, oblectamenta, pecuniam diligere solent, horrent diffi¬ 
cultates et molestias et sic veluti animalia bruta intellectuque ca¬ 
rentia vitam ducunt. Quod etiam in Athenienses cadebat, quos e som¬ 
no excitare Socrates suum esse ducebat. «Deus me huic urbi dedit, 
ne unquam vos monere, increpare, suscitare, cervicibus insidere de¬ 
sisterem.» (Apologia). «Equidem persuasum habeo vobis, Athenien¬ 
ses, nunquam majorem servitio meo fortunam contigisse. Servitium 
enim meum in eo consistit, quod, dum per urbem curso, adulescen¬ 
tes aeque ac senes moneo, ne corporis salutem ac bona majoris fa¬ 
ciatis quam animam ejusque perfectionem.» 

O vocem hactenus inauditam! Medio in omnium artium splen¬ 
dore medioque in corporum cultu quinto a.Chr.n. saeculo Socrates 
animae dignitatem ejusque pretium cognovit. Nonne praecursor illius, 
qui post exclamavit: «Quid prodest homini, si mundum universum 
lucretur, animae vero suae detrimentum patiatur?» Id potissimum 
Athenienses Socrati vertebant crimini, quod deos patrios sperneret 
et daemones coleret. Contemnebat quidem et acriter in deos inve¬ 
hebatur, qui ut homines scelera patrare dicerentur; sed in Deum 
credebat omnis labis humanae expertem. Cujus in praesidio et tutela 
tuto vivebat. Sed quid «daemonium» illud notum erat? Nil aliud nisi 
arcana cum Deo conjunctio et consuetudo, instrumentum dico, quo 
vocem divinam ac jussa exciperet. Ideo daemonium «vocem prophe¬ 
ticam» ipse vocare solebat. 

Mors voluntaria animam Socratis religiosissimam miro quodam 
illustravit splendore. Quid de morte senserit, memoriae proditum 
est. Mortem nec timebat nec tamquam malum ducebat. «Nemo scit, 
an fortasse mors summum sit hominis bonum». (Api. 16). «Alteru¬ 
trum enim est mortuum esse; aut prorsus non esse, adeo ut mor¬ 
tuus nullum rerum omnium sensum habeat, aut, ut vulgus dicit, ani- 



Horis subsicivis 


173 


mae in locum alium migratio. Si prius, mors lucrum dicendum 
est... si posterius et si, quod passim creditur, verum est, Manes in 
eo loco versari, nulla major beatitudo inveniri potest.» (Api. 12). 
«Mihi enim dulce foret Manes istic, ut olim solebam, inquirere, qua¬ 
les in vita fuerint, quis eorum vere sapiens et qui specie fuerit.» 
(Api. 17). 

Qua fisus opinione mortem aequo exspectabat animo et oblatam 
■e custodia effugiendi occasionem, sibi constans, contempsit. Eadem- 
que animi aequitas, qua venenum mortiferum sumpsit, luculentissi¬ 
me comprobat Socratem eam adeptum esse perfectionem, ad quam 
cives adducere studuit. Perpauci antiquitatis homines tam maturi 
animo e vita cesserunt. Socrates enim conscientiae martyr occubuit. 
Inde apparet ejus sapientiae amorem ac studium non nescio quod 
rationis excercitium fuisse, sed cum imo animi fundo conexum. Ve¬ 
rae religionis non est virtutes Socratis metiri Evangelii norma, quod 
ei non cognitum erat. Nam providentia divina eum non nostra sed 
antiqua aetate vivere voluit et quivis Christianus gratias agere debet, 
si in vera religione tantum proficeret quantum ille in paganismo. 
Hic merito illius praeclari Kierkegard mentio est facienda: «Mun¬ 
dus arbitratur opus esse re publica vel novo ordine sociali; nemo 
autem persuasum habet opus esse mundo perturbato et nimia scien¬ 
tia distracto Socrate.» 


DE ANTIQUITATIS MYSTERIIS 

Desiderant inde ab ortu mortales quorum «cor est inquietum, 
donec requiescat in Domino»; deos sibi praesentes volunt eos oculis 
cernere, manibus tangere, cum eis epulari sortisque eorum partici¬ 
pes fieri. Ideo templa excitare, ubi eos praesentes sentiant, statuas 
erigere, unde auxilium quaerant, solent. Ex hoc desiderio innato cul¬ 
tus mystici et antiquitatis mysteriorum fons et origo. Quae mysteria 
per spatii angustias paucis adumbramus. 

Plato et Aristoteles nos philosophia donarunt. Alexander autem 
Magnus huic scientiae ex ultimis causis glaebas mollivit excipiendae. 
Hic orator fuit, illi satores. Graecia sapientia floruit, Oriens myste¬ 
riis, divinatione, prophetia. Cum Alexander expeditionibus aggerem, 
qui Orientem ab Occidenti disjungebat, subruisset, novus est ortus 
«mundus», quem communis conjungebat sermo, vulgo «koine» appel¬ 
latus; nova quoque aderat aetas: Hellenismus et omnium religionum, 
Judaica excepta, magna confusio, Syncretismus. Cujus maxime pro¬ 
prium erat redemptionis desiderium, quod tunc aetatis tot tantisque 
bellis, rerum eversionibus, proscriptionibus et tyrannide vix ferenda 
multum alebatur. Accedebat quoque memoria communis culpae a 
<jua liberari volebant. Inde «dii soteres», quorum mysteria initiatio- 

nesque homines amplectebantur, facile intelleguntur. Horum myste¬ 
riorum cultus in quattuor jure genera dividuntur: In Cybeles, Ado¬ 
nidis, Isidis, Mithrae. Cultus Cybeles ex Phrygia, Adonidis ex Syria, 
Isidis ex Aegypto, Mithrae ex Persia ortum sumpsit. In tribus priori¬ 
bus habes deam et deum, Cybelen cum Attide, Atagarten cum Ado¬ 
nide, Isida cum Osiride. Jam paucis prosequamur. 

Attis juvenis summopere a Cybele domina amabatur; sed ejus ri¬ 
valitate in vesaniam actus est. Qui cultus sedem principem Pessini 
Galatarum habebat. Inde anno CCIV a.Chr.n., auctore Scipione, dum 
alterum saevit bellum Punicum, in Urbem translatus sedem sacram 
in monte Capitolino obtinuit: Vetabat autem cives romanos caeri¬ 
moniis obscenis interesse senatus. Demum Claudius imperator cul¬ 
tum concessit. Quomodo celebrabatur? Idibus Martiis vigilia in Ur¬ 
be. A. d. XI Kal. April. pinus sacra caedi et sollemni pompa in tem¬ 
plum Cybeles ferri. Biduo post summa sollemnitas, «dies sanguinis», 
planctus Attidis summus. Cultores sese musicis saeve constrepenti¬ 
bus flagellare et cultris vulnerare. Nocte insequenti «resuscitatio sive 
epiphania» dei Attidis celebrari et statua, dum per Urbis vicos por¬ 
tatur, multum defleri. Sacerdotes cereis accensis cantare: «Jam ani¬ 
mos recipite, mystae, ecce deus vester vivit et vos ab angustiis libe¬ 
rabimini». Firmicius Maternus memorat epulas sacras, inter quas con¬ 
vivae exclamabant: «Edimus ex tympano, bibimus ex cymbalo, At¬ 
tide sumus initiati». Interdum «taurobolio» utebantur. Stabat candi¬ 


datus initiandus in fossa subterranea et desuper cruore tauri recens 
mactati irrigabatur. Ideo taurobolio «se in aeternum renatum» prae¬ 
dicabat. Qui ritus ex baptismo christiano petitus videtur. 

Isidis autem cultus in Aegypto potissimum florebat. Studebant 
enim reges Ptolemaei indigenas cives cum Graecis, qui immigrarant, 
hoc cultu artius conjungere. In Urbe ob ritus libidinosos erat inter¬ 
dictus, quoad Caligula imperator eum lege sanxit. Cujus cultus haec 
fere erat summa: Isidis deae maximus de corpore Osiridis viri dis¬ 
cerpto planctus. Membra undique conquisita coagmentabantur et 
circumligabantur. Tum subito planctus in laetos de deo resuscitato 
mutabantur clamores. Cultus ipse exquisita sollemnitate celebraba¬ 
tur. Deae simulacrum pretiosis induebatur vestimentis et ut regina 
colebatur. Initiatis, cum Osiris inferorum esset rex, candidis vestibus 
amictis iter caeleste per planetarum regnum et in regnum inferorum 
descendere licebat. Celebrari solebat memoria Osiridis resuscitati sive 


experrecti una cum Isidis planctu inter a. d. yil Kal. Nov. ad pridie 
Non. Nov. in Urbe. Qua in sollemnitate summa desperatio magno 
studio excipiebatur, quo omnes, qui intererant, maxime commove¬ 
bantur. Vis enim et natura hujus mysterii in eo erat, quod sors Osi¬ 
ridis resuscitati fiebat eadem atque initiandorum. «Per deos immor¬ 


tales, si vivit Osiris, et nos pariter vivemus.» Nulla a.Chr.n. religio 


tantam corporis et animi deliciarum in ea, quae esset futura vita, 


spem faciebat, quantam cultus Isidis Aegyptiae. Etenim qui deser- 

tum incolebant cultores beatiludinem nisi imagine aquae reficientis 
sibi fingere non poterant. Inde «refrigerii sedes» in ritum Christia¬ 
num transiit. Vocem quoque «aeternitatis domus» ex cultu funebri 
hoc petitam vides scriptam in Eccl. 12,5 et in Defunctorum prae¬ 
fatione «aeterna in caelis habitatio comparatur». 

Ille «Atagartis» ejusque «amatoris Adonidis» cultus, qui in Syria 
ortum sumpserat, inde a s^ervis et mercatoribus Syris per totum im¬ 
perium romanum diffusus est. Mulieres praecipue pulchrum Adoni¬ 
dem fovere et «hortulos Adonidis» colere consuerant. In Urbe per 
tres dies ejus nuptiae mors tragica et resuscitatio celebrabatur. Quem 
cultum in primis imperatores stirpis Severi propagarunt. Sed Aure¬ 
liano imperante solus «Sol invictus» est declaratus et imperatoris 
et imperii deus custos. Abhinc dies XXV Dec. erat dies festus Solis 
invicti et salutis communis ab ipso allatae. Hic cultus duo Orienta¬ 
les miscebantur. Ecclesia autem mater id spectans, ut festis paganis 
substitueret christianos, hunc diem Servatori nato, vero mundi Soli 
sollemniter dedicavit (Grisar, Rom. 768). 

Ut omnis error ita quoque hi cultus, quamvis degeneres, aliquid 
veri licet distorti habebant. Quisnam non viderit in Cybele magna 
parente Attidem deflenti, in Iside et Atagarte magnam illam Paren¬ 
tem Mariam filium plangentem et in Attide et - Osiride a morte re¬ 
suscitatis Christum a mortuis resuscitatum? In Sole invicto Christum 
Solem justitiae? Desiere deinceps mysteria graeca, ardens illud et 
innatum immortalitatis desiderium in artem magicam et obscenita¬ 
tes. Homo enim sibi relictus depravationis legi subjacet et incursio¬ 
nibus daemoniacis late patet. Caro, ut ita dicam, ille circinus infer¬ 
nus erat, unde nulla religio antiqua se extorquere posset. Libido 
effrenata et saeva crudelitas suprema mysteriorum antiquitatis erat 
imago (Cf. ad Romanos 1,24 ss.). Nec systema Stoicum nec Neopla- 
tonismus servare homines poterant. Hinc clamor vere sapientium: 
«Nisi soter veniet, omnes peribimus». «Renascentia» opus fuit, ut 
Vergilius divinavit: 


"Magnus ab integro saeclorum nascitur ordo, 

Jam nova progenies caelo demittitur alto”. (Ecloga IV, 5-7). 

Quadraginta annis post Verbum Aeternum in sinum Virginis Im¬ 
maculatae descendit et Incarnatione genus humanum funditus re¬ 
novavit. Mysterium Incarnationis antiquitatis mysteria omnia vicit 
et abolevit. Cujus victoriae symbolum egregium in liturgia «Noctis 
Sacrae» habes. Nullum enim drama contrarium illud tenebrarum et 
lucis, noctis et solis tam splendide verbis et gestibus exprimit nisi 
mysterium paschale. Dum infertur novum ex petra excussum lumen 
in ecclesiam, omnes ter exclamant: «Lumen Christi, Deo gratias». 
Intonat diaconus immortale illud canticum: «Exsultet jam angelica 

turba caelorum». Cereus paschalis est symbolum Christi, «solis hu¬ 
jus noctis», qui victor ab inferis ascendit. Jam immittitur in baptis¬ 
terii fontem cera paschalis, ligni crucis imago. Spiritus Creator in 
sinum aquae baptismalis maternum descendit, ut inde progeniem 
caelestem educat. «Ab immaculati divini fontis utero in novam re¬ 
nata creaturam propago caelestis emergat». ( Praef . Sabb. Sancti) b 


Nicolaus Mangeot, S. J. 
Haus Sentmaring 
44 Miinster (Westf.) 
Sentmaringer Weg. 55-57 


1. Cfr. Lagrange, Les mysteres, LOrphisme, Paris, 1937; Cumont, Die orien- 
talischen Religionen, Leipzig, 1931; Hugo Rahner, Griechische Mysterien in 
christlicher Deutung, Ziirich, 1945. 

Taylor, A. E. — Platone, Uuomo e 

Vopera. “La Nuova Italia” Editri- 

ce, Firenze, 1968. Pag. 859. L. 

8000. 

Alfredus Eduardus Taylor (1869- 
1945) inter Platonis studiosos longe 
princeps exstat. Quae mea sententia 
hoc volumine confirmatur haud par¬ 
vae molis sed majoris momenti, quod 
de Platone ej usque operibus eximius 
philologus conscripsit quodque igno¬ 
rare nequit qui inquirendo Platoni 
vacat. 

, Unde viginti capitibus haec sum¬ 
ma eruditione pertractat auctor: I. La 
vita. II. Gli scritti platonici. III. Dia- 
loghi socratici minori: Ippia Maggio- 
re, Ippia Minore, Ione, Menesseno. 
IV. Dialoghi socratici minori: Car- 
mide, Lachete, Liside. V. Dialoghi so¬ 
cratici minori: Cratilo, Eutidem-o. VI. 
Dialoghi socratici: Gorgia, Menone. 
VII. Dialoghi socratici: Eutifrone, 
Apologia, Critone. VIII. Fedone. IX. 
Simposio. X. Protagora. XI. Re- 
pubblica. XII. Fedro. XIII. Teeteto. 
XIV. Parmenide. XV. Sofista e Po¬ 
litico. XVI. Filebo. XVII. Timeo e 
Crizia. XVIII. Le Leggi e VEpino- 
mide. XIX. Platone neH’Accademia: 
idee e numeri. Gli apocrifi platonici. 
Tavola cronologica. Indice dei nomi 
e delle cose. 

Ex hoc opere multum fructum per¬ 
cipere possunt scholastici universitarii 
lectoresque studio philosophiae com¬ 
pulsi sed graecitatis ignari. Ut ipsius 
auctoris verbis utamur, expositionem 
fidelem efficere contendit earum re¬ 
rum a Platone probatarum. Mira eru¬ 
ditio in opere elucet, summa in ar¬ 
gumentis exponendis subtilitas, mag¬ 
na ingenii altitudo atque doctrinae; 
quibus omnibus fit ut opus ex pro¬ 


priis meritis dotibusque se ipsum 
commendet. 

R acuet, G. et M. F. — Dictionnaire 
de la civilisation grecque. Librairie 
Larousse, Paris, 1968. Pag. 256. 
9,90 F. 

Fredouille, J. C. — Dictionnaire de 
la civilisation romaine. Libraririe 
Larousse, Paris, 1968. Pag. 256. 
9,90 F. 

Chevalier, R. — Litterature latine. 
Librairie Larousse, Paris, 1968. 
Pag. 256. 9,90 F. 

Corpus seu collectio officinae libra¬ 
riae Larousse, quae “Dictionnaires de 
Fhome du XX siecle” inscribitur, no¬ 
vis voluminibus ditata est. Primo vo¬ 
lumini est index “Dictionnaire de la 
civilisation grecque”, ubi breviter sed 
pellucide res et homines prostant qui 
graecorum cultum constituerunt. Fa¬ 
cile hic invenies verba vocesque qui¬ 
bus instituta civilia ac religiosa, vita 
cottidiana, viri politici, artifices, sa¬ 
pientes qui industrie ad hunc cultum 
adlaborarunt, loci geographici praeci¬ 
pui consignantur. Lexicon, quod re¬ 
censendum curamus, summa quaedam 
videtur vivendi ac cogitandi in Grae¬ 
cia veteri; pro certo idcirco habemus 
maximo fore librum adjumento iis in 
primis scholasticis et viatoribus qui, 
antiquorum temporum studiosi, fines 
cultus graeci invisere exoptent. 

Alterum volumen, quod “Diction¬ 
naire de la civilisation romaine” in¬ 
scribitur, magno nobis est adjumento 
ut scire possimus quomodo in Urbe 
duo mille abhinc annos romani vive¬ 
rent. Hic hujus lexici finis: et multi¬ 
plicitatem et diversitatem ostendere 

humani cultus qui decem saecula du¬ 
ravit totoque Occidente vestigia im¬ 
pressit. Magna ac parva historia ro- 
manqrum, eorum vita quottidiana, 
privata, publica, sicentifica, instituta 
socialia, militia, artes, spectacula, vo¬ 
luptates jucunde revocantur. 

‘ En demum tertium collectionis vo¬ 
lumen cui est index “Dictionnaire de 
la litterature latine”. Litterarum lati- 
narum studium foveri atque renovari 
'potest, dummodo studiosi volumina ad 

tonsulendum praesto ad manus ha- 

1 ( • 

beant quibus documenta omnis gene¬ 
ris litteraria ipsis facile commodentur, 
quin multos libros adire necesse sit. 
Unde hoc volurhine hac lacuna in lit¬ 
teris latinis impleri intenditur, ut om¬ 
nibus haud parvo ad consulendum sit 

adjumento. 

.i . . ■ 

i 

Chambry, E. — Platon: Sophiste, 
Politique , Philebe, Timee, Critias. 
Garnier-Flammarion, Paris, 1969. 
' Pag. 512. 

Qui Platonem e jusque opera amant, 
hoc volumine ab E. Oiambrv exor- 
nato magnopere gaudebunt, tum dia¬ 
logorum delectu tum introductione 
universa tum prooemiis quae unicui¬ 
que dialogo praemittuntur. 

Primum de psychologia, de re po¬ 
litica, de morum praeceptis, de aes- 
thetica, de physica atque demiurgia 
apud Platonem, de Platonis auctori¬ 
tate, de arte ac dialogo, de personis, 
de dicendi genere disertissime agitur 
in introductione universa. 

Deinde unusquisque dialogus casti¬ 
gato sermone francogallico insequitur 
scito prooemio illustratus: Le Sophis¬ 
te (p. 29-145), Le Politique (p. 149- 
256), Philebe (p. 259-375). Timee (p. 
279-469), Critias (p. 473^493). Deni¬ 
que dialogorum annotationibus (p. 
495-511) utiliter finitur opus. 


De Saint-Dems, E. — Columelle: 
De Vagriculture livre X {De Vhor- 
t i culture). “Les Belles Lettres”, 
Paris, 1969. Pag. 83. 

In extremo libro IX de re rustica 
Columella se cultum hortorum versi¬ 
bus traditurum profitetur instante 
Silvino. Hoc opere Columella vestigia 
Vergilii insequitur “quasi numine 
(Vergilii) instigante”, cultum per¬ 
tractans hortorum quos Vergilius 
praetermiserat. v 

In introductione Prof. E. de Saint- 
Denis agit de loco quem liber ; X in 
universo tractatu de re rustica et in 
historia antiqua cultus hortorum ha¬ 
beat, de calendario olitoris, de ratione 
ac via technica atque poesi, de textu 
e jusque editionibus et versionibus 
Deinde textus latinus sequitur scita 
versione francogallica apparatuque 
critico instructus. Denique paginae 
postremae commentario praecipuorum 
locorum destinantur maximi momenti 
ad intellegendum Columellam ejusque 
de re rustica et in primis de - cultu 
hortorum explanationem. v 

% 

Defradas, J. — Guide de 1'Etudiaht 
helleniste. Presses Universitaires de 
France, Paris, 1968. Pag. 157. 

Prof. J. Defradas ad ingrediendam 
Litterarum Universitatem alumnos 
quasi manu ducit hujus voluminis ope 
eis ostendens et officia et instrumen¬ 
ta quibus uti in ea debent: quem lo¬ 
cum lingua graeca in studiis -supe¬ 
rioribus occupet; de versione et the¬ 
mate; de textus graeci interpretatio¬ 
ne commentario instructa; de ' inves¬ 
tigationibus bibliographicis; de prae¬ 
cipuorum auctorum bibliographia; de 
palaeographia; de epigraphia; de ar- 
chaeologia; quo pacto alumni in arca¬ 
na investigationis ducantur. Opus in¬ 
dicibus rerum, auctorum veterum re- 
centiumque finitur. ; o • ’ 

Ruch, M. — Cornelius Nepos: Han¬ 
nibal, Cato, Atticus. Ed. Presses 
Universitaires de France, Paris, 
1968. Pag. 100. 

M. Ruch, de litteris latinis bene 
meritus Professor, qui antea oratio¬ 
nem “Pro Marcello” Ciceronis edide¬ 
rat, Cornelii Nepotis vitas nonnullas 
pro alumnis vulgavit. In introductio¬ 
ne cimus. Prof. de bibliographia ut 
genere litterario erudite agit subtili¬ 
ter eam discriminans a panegyrico, a 
laudatione funebri, ab effigie ut vulgo 
dicamus litteraria. Praeterea de prae¬ 
cipuis in dicendo proprietatibus C. Ne¬ 
potis, de Vitarum compositione et 
vulgatione, de textu latino ej usque 
codicibus, de bibliographia quoque 
agitur. Textus cujusque vitae scilicet 
Catonis, Hannibalis, Atticique deinde 
prostat brevissimo apparatu critico 
instructus atque commentario, ubi 
praecipui loci ad commodum alumno¬ 
rum illustrantur. 

k. 

Greimas, A. J. — Dictionnaire “de 
Vancien frangais jusquau milieu du 
XIVeme. siecle. Librairie Larousse, 
Paris, 1969. Pag. 676. - . • 

4 

* 

Opus quod “Dictionnaire de l’an- 
cien frangais” inscribitur ab officina 
libraria' Larousse editum iis in pri¬ 
mis, cum professoribus tum alumnis, 
qui medio aevo investigando vacant, 
destinatur; quo lexico et veterum 
scriptorum textus et antiqua lingua 
francogallica ab ejus origine investi¬ 
gatoribus obvia fiunt. Potius quam 
lexicon vocum, sensuum seu signifi¬ 
cationum lexicon appellari oportet. 
auctor enim defendit vix ullum esse 
vocabulum quod plures non subierit 
significationes. Itaque voces per fa¬ 
milias tractantur; quo fit ut per de¬ 
rivationis viam alia vocabula cum aliis 


. ; i 

conferantur non solum quod ad 1 co- 
munem sed etiam ad singularem sig¬ 
nificationem spectat. ’’ 1 

Fasti Mcmlxx. — Centaur Books 
Ltd. 284 High Street Slougli Buks, 
Fngland. 

Quamvis exeunte jam anno, non¬ 
nullam notitiam praebeamus de Fas¬ 
tis MCMLXX ab Orbiliana Societa¬ 
te in urbe Croydon editis. Ut in su¬ 
perioribus editores quadam unitate 
uno quoque anno fastos suos exorna¬ 
re volunt. Itaque unamquamque ca¬ 
lendarii paginam cuique imperatori 
romano dicaverunt, ut prostant: m. 
jan. Julius; m. febr. Augustus; m. 
mart. Tiberius; m. apr. CaIligula; 
m. maj. Claudius; m.-jun. Nero; 
m. jul. Galba; m. attg. Otho; m. 
sept. Vitellius; m. oct. Vespasia¬ 
nus: m. nov. Titus: m. dec. Domi¬ 
tianus. 

Imagines imperatorum nummis ex¬ 
primuntur nonnullisque locutionibus 

vel versibus illustrantur. ‘ / 1 

* > 

Louis, P. — Aristote : Histoire des 
animanx, tome ///-, livres VIII-X. 
“Les Belles Lettres”, Paris, 1969. 
Pag. 192. 

P. Louis, Academiae Lugdunensis 
Moderator, alio nos volumine Aristo¬ 
telis donavit. Qui cognoscendis ani¬ 
mantibus vacant, maximo fore 'adju¬ 
mento hoc opus aestimamus, quo tot 
notitiae de animantibus a Stagirita 
tanta sagacitate atque eruditione 
praebentur. " 1 

Accurata versione vernacula cimus. 
Professor textum graecum iristruit 
atque illustrat. Selectissimus appara¬ 
tus criticus, ut mos est in libris vul¬ 
gandis classicorum latinorum et grae- 
corum societati editrici “Les Belles 
Lettres”, notulae seu annotatiunculae 
quibus praecipui loci explicantur, hanc 

editionem jure de litteris graecis et 
historia naturae efficiunt meritissi¬ 
mam. 

SouBiRAN, J. — Vitruve : De ['archi¬ 
tectare, livre IX. “Les Belles Let- 
tres”, Paris, 1969. Pag. LXXTI- 
315. 

Nobis recentioribus hominibus per 
quam difficile est comprehendere quo 
pacto disciplina technica horologiorum 
solarium olim ad architecturam perti¬ 
nerent. Vitruvii autem aetate nihil 
mirum, cum id sibi architecti jure 
adrogavissent. 

Itaque Prof. J. Soubiran introduc¬ 
tionis ope totius libri IX distributio¬ 
nem seu exstructuram tractat, prooe¬ 
miumque Vitruvii aggreditur expli¬ 
candum ; deinde de astronomia quoque 
agit, quo modo romani amarent co- 
lerentque, in primis Vitruvius, quos 
fontes adiret ad librum IX conscri¬ 
bendum ; quibus descriptis, de gno¬ 
monicis rationibus fit quaestio, quid 
novi Vitruvius in hanc disciplinam 
adduxerit quidque ejus errores nobis 
hodie videantur. 

Textus sequitur latinus castigata 
versione vernacula praeditus appara¬ 
tuque critico instructus (p. 1-36). 

Quod meritissimum hujus editionis 
videtur est commentarium locorum 
rerumque difficiliorum Vitruvii, quod 
paginis 41-308 continetur. Nobis ho¬ 
minibus hodiernis per utile erit hu¬ 
jus modi commentarium, si intellegere 
volumus technicas antiquorum in di¬ 
metiendo tempore rationes gnomoni¬ 
cas. 

Cou .art, J. —• Histoire de ia [angue 
latine. Presses Universitaires de 
France, Paris, 1967. Pag. 124. 

Per opportune, hac nostra aetate 
linguae latinae parum faventi, accedat 
opusculum Prof. J. Collart qui totis 


viribus sed potissimis rationibus vin¬ 
dicat sermonem Latii minime linguam 
mortuam sed linguam matrem exstare. 

De hoc argumento agit auctor in 
introductione aliisque quaestionibus 
ad historiam linguae latinae spectan¬ 
tibus. Quibus praemissis caput pri¬ 
mum elementis phonetieis dicatur 
(p. 16-35); caput secundum elementis 
morphologicis (p. 37-58); caput ter¬ 
tium syntaxeos elementis (p. 59-86); 
caput quartum elementis historiae le- 
xici (p. 87-117). Historia linguae la¬ 
tinae nota erit iis in primis scholasti¬ 
cis qui collectionem “Que sais-je?” 
inscriptam adeunt atque frequentant 
ej usque opuscula quibus omne genus 
scientiarum divulgatur. 

Scott, A. B. — Hildeberti Cenoman- 
nensis Episcopi carmina minora. Bi¬ 
bliotheca scriptorum graecorum et 
romanorum Teubneriana, Lipsiae. 
1969. Pag. XLII-76. 

En quod sibi in opere parando pro¬ 
posuerat auctor: “Propositum autem 
meum est lectori offerre collectionem 
poematum quae Hildebertum aucto¬ 
rem vere habent, et textum purgare 
mendis quae introduxit A. Beaugen- 
dre editionem principem instruens". 
Quod certo, notra tamen sententia, est 
assecutus, nam A. B. Scott poemata 
Hildeberti Episcopi Cenomannensis 
summa cura genuina a spuriis opti¬ 
morum ope codicum discriminavit. 

Primum igitur auctor in scitissima 
praefatione, de codicibus, de codicum 
familiis, de recensionibus, de tempo¬ 
re quo scripserit Hildebertus poemata, 
de ratione editionis hujus fuse erudi- 
teque agit. Conspectus praebetur li¬ 
brorum et studiorum, ubi prostant li¬ 
bri saepius laudati eorumqtte abbre- 
viationes, editiones poematum singu¬ 
lorum, studia ad poemata singula 
spectantia. Deinde textus latinus bre¬ 
vi sed utili apparatu critico ad pagi- 



Bibliographia 


181 


nae calcem instruitur (p. 1-59). De- 
nicjite index grammaticus ad carmina 
minora ubi formae, syntactica, rheto¬ 
rica tractantur; index metrorum qui¬ 
bus usus est Hildebertus; index no¬ 
minum : index verborum memorabi¬ 
lium. 

Vogt, J. — La Repubblica Romana. 
Ed. Laterza, Bari, 1968. Pag. 442. 
L. 5000. 

Cum, triginta fere abhinc annos, 
prima hujus operis editio in vulgus 
data est, investigatio J. Vogt tanquam 
clarum exsistimata est exemplum in 
historiographia romana propter auc¬ 
toris auctoritatem, criticam- fontium 
tractationem, restitutionem histori¬ 
cam. 

Quod nu]>er in lucem secundo pro¬ 
diit opus, penitus retractatum non 
tantum quod ad apparatum bibliogra- 
phicum spectat, verum etiam ad ip¬ 
sam voluminis exstructuram, venusta¬ 
tem momentumque superioris editio¬ 
nes conservat. 

Prima rei publicae aetas romano- 
rum propagatione per universam pae¬ 
ninsulam italicam comprehenditur. 
Magnum discrimen in historia rei 
publicae romanae fuit cum Carthagi¬ 
ne bellum, ex quo, Carthagine deleta, 
Roma victrix excessit, universum sub¬ 
egit Mediterraneum totumque orbem 
terrarum. Sed socialis qui inde ex¬ 
ortus est status (nobilitatis cum reli¬ 
quis civibus perpetuas pugnas memi¬ 
ni, necnon et oligarchiain Senatus, et 
latifundiorum diffusionem et iniquam 
servorum fortunam, et bella intesti¬ 
na ceteraque) effecit ut res publica 
in monarchiam seu imperium mutare¬ 
tur. 

Quae omnia a J. Vogt eruditissime 
tractantur juxta hunc indicem: Pre- 
suposti geografici e storici (p. 3), Ea 
repubblica e Vitalia (p. 47). Ea re- 


pubblica romana ed il mondo medite¬ 
rraneo (p. 121), Ea repubblica ed il 
dominio mondiale (p. 239-416). 

I 

Pa [.lotino, M. — Che cos’e 1'arclieo- 

loqia. Sansoni Editore, 1963. Pag. 
207. 112 illustrazioni. E. 5000. 

I 

Mirabilis archaeologiae mundus itr 
hoc volumine novis prospectibus am- 
plioribusque mensuris describitur. Non 
tantum historia revocatur urbium 
quae e ruinis suis adsurgunt adeoque 
animos hominum recentium permo¬ 
vent. Sed omnes adspectus quaestio¬ 
nesque omnes ad investigationem ar- 
cliaeologicam spectantes tractantur ai> 
auctore hac nostra aetate cpia tam va¬ 
lidis instrumentis utuntur periti, tam 
scite ruinae veteres recognoscuntur 
ad restituendam temporis praeteriti 
historiam. 

Paginae hujus pulcherrimi volumi¬ 
nis pretiosissimi experientiae nationa- 
lis et internationalis Maximi Pallotino 
cimi. Prof. Tuscorum Cultus et An¬ 
tiquitatis Italicae in Universitate ro¬ 
mana sunt fructus. Tabulae CXX seu 
imagines et nigrae et variis coloribus 
expressae accuratissime sunt selectae 
commentariisque scitissimis illustratae 
quo testimonia et documenta antiqui¬ 
tatis vividius ante oculos hominum 
hodiernorum prostarent. 

Maximam laudem exitus tipogra- 
phici Sansoni editori tribuendam jure 
meritoque existimamus. 

Cakcopjno, J. — Les bonnes h\ons. 

Presses Universitares de France. 

Paris, 1968. Pag. 212. 

Maxima textuum pars, quos ab an¬ 
tiquitate suscepimus, medium quidem 
aevum non superant. Cum enim pri¬ 
migenia exempla duo saltem milia an¬ 
norum habeant, nihil mirum quod 
quam plurimis mendis abundent. Unde 
expedire debent philologi rationem ac 

viam ad extrudendos errores qui in 
textus decursu temporum irrepserunt. 
“Critica verbalis” quae dicitur, scien¬ 
tia auxiliaris historiae antiquae, ad¬ 
jumenta suppetit studiosis quibus ver¬ 
ba sive sensu sive forma dubia recte 
discriminentur. J. Carcopino eam des¬ 
cribit tamquam “orthopaediani quan- 
dam vocabulorum quae temporis usur¬ 
patione hominumque levitate sunt de¬ 
formata”. 

H oc volumine varia corrigendi ex¬ 
ponit genera quibus in pristinam in¬ 
tegritatem textum a scribis corrup¬ 
tum revocemus. 

Torselli, G. — Castelli e ville dei 

Lasio. Fratelli Palombi Editori, 

Roma, 1968. 

\ • » ■ 

G. Torselli opere luculentissima 
studiosis documenta archaeologica 
praebentur de castellis villisque quae 
decursu temporum in Latio exstructa 
sunt; aedificia maximi momenti in 
historia Italiae Civitatumque Pontifi¬ 
ciarum. In eis enim expugnationes, 
eversiones, restitutiones habitae sunt 
juxta temporum eventuumque fortu¬ 
nam. Quod de castellis dicitur potius 
de villis dicendum, cum melius cogni¬ 
tae videantur tanquam habitacula in 
-viridentibus locis vel prope mare op¬ 
timatum, patriciorum, divitum rei pu¬ 
blicae imperiique. 

i Opus igitur, quod judicio critico 
ornamus, maximi erit momenti non 
tantum peritissimis in archaeologia 
viris verum etiam studiosis. In his 
enim CXC castellis et XC Latii villis 
quamplurimae rei notitiae dantur 
illustrationesque quoque seu imagi¬ 
nes, adeo ut vehemens sint incitamen¬ 
tum, ad hos locos italicos visitandos. 

, Ecce totius operis index: Prefazione 
{p. 7). Introduzione (p. 7). Introdu- 
'zione (p. 11). I Castelli (p. 25). I Cas¬ 
telli minori (p. 162). Le ville (p. 183). 
Le ville minori (p. 263). Bibliografia 


(p. 269). Indice delle tavole in nero 
(p. 273). Indice delle tavole a colori 
(p. 279). Indice delle incisioni fuori 
testo (p. 279). 

Elferink, M. A. — La descente de 
Farne d’apres Macrobe. Ed. J. E. 
Brill, Leiden, 1968. Pag. 69. Price: 
20’50 guilders. 

\ 

A. Elferink in Universitate Lug¬ 
duni Batavorum classicarum littera¬ 
rum doctorandus maturissima morte 

< 

obiit viginti quinque annos natus. At¬ 
tamen haec lucubratio quanto littera¬ 
rum studio arderet juvenis ‘investiga¬ 
tor ostendit. Nam opusculo sub hoc 
indice: I. La citation de Numenius 
II. La conception “geometrique de 
barne. III. La substance indivisible et 
la substance divisible. IV. L’acquisi- 
tion des qualites dans les spheres pla- 
netaires. V. Les trois groupes de Pla- 
toniciens. VI. Conclusion. Indices. 

Haec est summa totius investiga¬ 
tionis : quod compositionem longin¬ 
qui loci de descensu animae apud 
Macrobium, ipse Macrobrius exara¬ 
vit. 

< 

Bayerischen Akademie. — Mittel- 
lateinisches Wdrterbuch. II Band. 
Lieferung 2 : canicularis - casalinus. 
C. H. Beck’sche Verlag, Mtinchen, 
1969. Pag. coi-. 161-320. 

Quamquam Academia Bavarica, 
quantum in se est, in editione fasci¬ 
culorum Lexici Mediae Latinitattis 
maturat proficisci, nobis nimia mora 
videtur cum tantum lexicon perfec¬ 
tum absolutumque jam diu ! 'velimus. 
Adeo id philologici latinitatis mediae 
imprimis exoptant. Salvere jubemus 
novum dictionarii fasciculum quod, ut 
superiores res maximi momenti in le- 
xicographia affert; nonnulla tamen 
notanda lectoribus habeamus in qui¬ 
busdam praecipuis vocabulis: ^ canis, 

cano, canonicus, capella, capio, capi¬ 
talis, capitulum, caput, cardinalis, car¬ 
do, caritas, caro, casa, cet. 

Manzo, A. — Facete Dicta Tulliana, 

Biblioteca della rivista di Studi 

Classici, Torino, 1969. Pag. 168. 
L. 3400. 

Ciceronem, festivum facetumque 
scriptorem, quamplurimi semper temp¬ 
taverunt studiosi; adeo enim Cicero¬ 
niani sales alliciunt tamque apertus 
j^atet eorum campus novis investiga¬ 
tionibus ut novae vires ingeniaque 
nova incitentur. 

Praeter superiores scriptores qui de 
re egerunt, ut F. Nencini, L. Garlitt, 
V. Brugnola, A. Haury, Prof. A. 
Manzo prima operis parte “facetum” 
explicat intra technicam rhetoricae Ci¬ 
ceronianae rationem. Altera vero 
parte quam plurima ponderantur “fa¬ 
cete dicta”, quibus epistulae ejus se¬ 
lectae abundant, ubi Cicero facetiis, 
salibus, argutiis, ironia longe praes¬ 
tat. Faceta vis Ciceronis adest ubi 
opus est rem factumve commentari, 
hominem quemdam inducere, quaedam 
momenta deridicula facie componere. 
Prof. A. Manzo “ facete dicta” Ci¬ 
ceronis philologice et historice summa 
eruditione tractat. 

i 

Specchia, O. — Platone, Epinomis. 

Felice Le Monnier. Firenze, 1967. 
Pag.' 139, L. 1900. 

In introductione auctor de Platone 
vero dialogi scriptore agit methodicis 
rationibus rem confirmans indolem¬ 
que hellenisticam sive hujus operis si¬ 
ve reliquorum operum Platonis. 

Editionis textus graecus lectionibus 
J. Burnet et E. des Places innititur 
commentariisque illustratur et eo in¬ 
tendit auctor ut Plato dialogi scriptor 
evidentius constet. 


Opus indicibus finitur vocum et lo,- 
cutionum notabilium recentiorumque 
auctorum. 

Benario, H. IV. — Tacitus: Agrico¬ 
la, Germany, Dialogue on orators, 
Ed. The Bobbs-Merrill Company, 
lnc., Indianapolis, 1967. 

‘I !’ ) 

Taciti dicendi genus est interdum 
tam pressum intortumque ut non pau¬ 
ci credant impossibile in vernaculas 
linguas eum convertere et ad para;- 
phrases atque interpretationes bene 
sonantes confugiant. Prof. H. W. Be¬ 
nario Tacitum fideliter interpretari 
temptavit potius linguae quam cogi r 
tatui obsequens, pluresque quam po T 
tuit Taciti dicendi proprietates expri¬ 
mens. , 

Textus editioni E. Koestermann 
(Teubner, 1957) respondet; cum in¬ 
terpres ab illo discedit, quod raro fie¬ 
ri solet, ad paginae calcem annotat. 
In volumine chartae geographicae 
Britanniae (p. 2) atque Germaniae 
(p. 38-39), per ampla ad Tacitum le¬ 
gendum introductio historica et cri¬ 
tica (IX-XXVI), tabula imperatorum 
romanorum ab Augusto ad Hadria¬ 
num (p. XXVII) et index nominum 
propriorum personarum, locorum ope¬ 
rumque litterariorum in volumine 
memoratorum (p. 109-116). 

Marcellino, R. — Martial: Selected 
Epigrams. Ed. The Bobbs-Merrill 
Company, lnc. Indianapolis, 1968 ; 

Nucleus hujus collectionis epigrarm 
matum anglice conversorum opuscu¬ 
lum fuit XLVII poematum quod m. 
martio a. MCMLXIII prodiit in lu¬ 
cem “The Pensive and the Antic 
Muse” inscriptum, quia ibi .Martia¬ 
lis tum gravis tum satiricus appare¬ 
bat poeta. In his versionibus interpres 
quam plurimis metris usus est, ad 
omnia epigrammata vertenda stropham 

adhibens versusque extremis syllabis 
consonantes, nam, ut ipse opinatur, 
“epigramma expostulat stropham 
versusque eodem sono desinentes, quo 
facilius poema ejusque aculeus me¬ 
moretur” (p. IX); tamen, cum opus 
est, interpres ipsa verba latina repe¬ 
tere non dubitat, necnon glossam 
comprehensionis causa usurpare. 

Hac selectione epigrammata ex XII 
Martialis libris includuntur; “Xenia” 
quoque memoratur tresque ex “Apo¬ 
phoretis” epigrammata adjunguntur. 
Quam interpretationem magnopere 
delectaturam certi sumus studiosos 
Martialis, qui sibi persuasum habebat 
opus suum poeticum in perpetuum 
esse duraturum. 

Edinger, H. G. — On 01 Age. On 

Friendship. Ed. The Bobbs-Merrill 

Company, Inc., Indianapolis, 1967. 

Cicero se sperabat romanos scrip¬ 
tis philosophicis graecis liberaturum, 
minime in locum philosophiae graecae 
aliam reponendo, sed eam quasi in 
summam redigendo jucundeque revo¬ 
cando. 

Itaque Prof. H. G. Edinger summa 
perspicuitate ac subtilitate Ciceronis 
proposita investigat in accurata intro¬ 
ductione (p. VII-XV) ad volumen 
quod recensendum curamus; in qua 
praeterea de praecipuis duorum scrip¬ 
torum cogitatibus agit, cie partibus in 
quas dividuntur, de tempore quo sum 
exarata, de comparatione cum aliis 
scriptis philosophicis graecis. Hoc 
maxime existimare interest quod, nt 
Edinger notat, hi tractatus tamquam 
recte vivendi regulae proponuntur. 

Interpretatio quam plurimis notu- 
lis ad paginae calcem instruitur opti- 
misque editionibus criticis textuum in¬ 
nititur. Interpres quoque selectam 
memorat bibliographiam, ubi Cicero 
ej usque opera philosophica investi¬ 
ganda prostant (p. XVI). Extremi li¬ 


belli indice (p. 81-92) nomina tantum 
dialogorum propria ad commodum le¬ 
gentium continentur. 

Wilkinson, L. P. — Letters of Ci¬ 
cero; A selection and translation. 
The Norton Library, New York, 
1969. $ 1.95. 

Hoc volumine, quod antea a. 1949 
et 1959 in lucem jam prodiit, et lit¬ 
terae et litterarum fragmenta Cicero¬ 
nis colliguntur accurata hodiernaque 
interpretatione vernacula instructa, 
brevibus annotationibus atque intro¬ 
ductionibus editoris illustrata et in sex 
tempora historica (ab a. 62 usque ad 
42 a. Chtum. n.) distributa. 

Quibus selectis litteris nobis fas est 
perspicere acutissimis hujus scriptoris 
oculis historiam earum rerum quae 
ultimis annis rei publicae romanae ac¬ 
ciderunt. 

Prof. L. B. Wilkinson per am¬ 
plam lectoribus etiam introductionem 
offert (p. 12-20), brevem notulam de 
quaestione illa quam ipse “vitiosam 
impugnationem” (“vicious attak”) 
scriptoris Carcopino in Ciceronem 
(p. 25) appellat, glossarium vocabu¬ 
lorum technicorum (p. 197-200), in¬ 
dicem nominum propriorum (p. 201- 
207). 

Librum vehementer commendan¬ 
dum aestimamus iis in primis histo¬ 
riae romanae professoribus et prae¬ 
sertim linguae latinae magistris qui 
scholas de Ciceronis scriptis pro alum¬ 
nis habere debent. 

Sai.mon, E. T. — A History of the 
Roman World 30 BC to AI) 138. 
Methuen et Co. Ltd., Ixmdon, 
1968. Pag. XV1-367. Price: 21s 
net. 

Volumen VI corporis quod “Me- 
thuensis History of the Greek and 
Roman World” inscribitur lectori- 

lnisque commendatur, auctor tamquam 
summam historiae primi imperii con¬ 
siderat ; proinde id presso modo fecit, 
ut ad minimum numerum plurima 
testimonia editionum superiorum re¬ 
digeret ; tamen in rebus tractandis 
magnam curam subtilitatemque inve¬ 
nimus legentesque opus non videre 
non possumus quod auctor appellat 
“mirum studium ac fastinationem ho¬ 
minis britanni recentis ad Romanum 
Imperium investigandum”. 

Per quattuor libri partes res po¬ 
litica atque instituta inq>erii indagan¬ 
tur (p. 39-93), vita oeconomica (p. 
253-261), quaestio socialis quae ex 
ineunte religione Christiana orta est 
(p. 319-326), litterae et artes Augus¬ 
to imperante (p. 114-123) anni 50-100 
post Chr.n. et initium saeculi secundi 
(p. 326-333); in primis autem auctor 
singulorum imperatorum operam per¬ 
scrutatur, e jusque regiminis proprie¬ 
tates, bella, nationes armis subactas, 
praecipuos eventus, singillatim inqui¬ 
rit aetatem imperatorum italicorum 
(p. 198-268) et non italicorum (p. 268- 
230). 

Treggiari, S. — Rowan frcedmen 

during the late Re Public. Oxford 

at the Clarendon Press. 1969. Pag. 
X1T-293. Price: 64s net. 

Nunc lectoribus commendamus 
Susannae Treggiari librum, ubi scien¬ 
ter de libertis vel servis manumissis 
eorumque condicionibus socialibus 
extrema jam jam republica agitur. 

Ubi libertorum condicio atque sta¬ 
tus ante legem publicam et privatam 
descripta sunt, eorum officia ac mu¬ 
nera investigantur —quod maximam 
operis constituit partem- - in iis quae 
ad vitam oeconomicam, humanum 
cultum, res politicas, religiosas socia- 
lesque rei publicae spectant. Caput 
quoque dicatur liberis prognatisque 
libertorum nonnullique inveniuntur 


appendices, inter quos prae majore 
amplitudine ille eminet qui libertis 
M. Tullii destinatur (p. 252-265). 

Juxta Susannae Treggiari propo¬ 
situm, hic liber, qui ad lacunam adim¬ 
plendam operis A. M. Duff cui est 
index “ Freedmen in the Early Ko- 
man Empire”, ibi finem habet ubi 
ille initur. Laudandus sane index 
etiam nominum ac selecta de re biblio- 
graphia quae commode ad legentium 
manus in extremo volumine praesto 
constant. 

Oxford Latin Dictio.naky. Fasc. 
II: Calcitro-D emitti. Oxford at 
the Clarendon Press, 1969. Pag. 
257-512. Price: 75s net. 

Adimpleri pergit propositum socie¬ 
tatis illius studiosorum qui anno 1931 
consilium capiebant edendi lexicon 
latinum omnino novum et ex superio¬ 
ribus minime pendens, ubi lingua la¬ 
tina classica jam inde ab ejus origi¬ 
nibus usque ad finem saeculi II p. 
Chr. ti. contineretur. 

Hujus maximi operis volumen al¬ 
terum seriei octo voluminum ex qui¬ 
bus absolutum constabit opus cujus¬ 
que unum tertio quoque anno, juxta 
editorum propositum, in lucem ede¬ 
tur, recensendum curamus lectoribus¬ 
que tradimus cognoscendum. 

Lexicon “Oxford Latin Dictiona- 
ry” quod inscribitur nova quadam 
fontium latinorum lectione innititur 
in eoque ratio ac via necnon mate¬ 
riarum seu cujusque vocabuli tracta¬ 
tio atque distributio lexici cui est in¬ 
dex “Oxford English Dictionary”. 

Hali., J. B. — Claudian: De raptu 
Proserpinae. Cambridge Universi- 
ty Press. 1969. Pag. 252. Price: 
90s net. 

“De raptu Proserpinae” editionem 
novam legendam commendamus abun- 

dantique apparatu critico commenta¬ 
riisque instructam. Per ampla intro¬ 
ductio initium sumit indice manu 
scriptorum; primum auctor in altam 
historiam traditionis manu scriptae 
poematis; deinde praecipuas ejus edi¬ 
tiones revisit variasque retractat 
sententias de tempore compositionis 
fontiumque e quibus argumentum 
sumptum est; finem denique intro¬ 
ductioni imponit notulis criticis de 
exstructura, forma, dicendique genere 
poematis. 

Prof. J. B. Hali textum stabilit la- 
tinum nonnisi post longum accura- 
tumque omnium manu scriptorum, 
quae exstant, examen; apparatus 
quoque criticus nobis valde abundans 
videtur, quod asserere idem licet de 
commentario, ubi potius elementa 
textualia tractantur quam mythologi- 
ca atque litteraria. 

Diggle, I. - Goodyear, F. R. D. — 
Flavii Cresconii Corippi IOHAN- 
NIDOS seu de Hellis Lybicis li¬ 
bri VIII. Cantabrigiae typis acade- 
micis fCambridge U. Press) Ben- 
tley House, London, 1970, Pag. 
XII-198. Price: £ 4 net. 

“lohannis” epicum est poema 
saeculo sexto exarato, quo res gestae 
cujusdam ducis romani adversus Ber- 
ber, rebellionis auctorem in Africa 
septentrionali. Poema maximi videtur 
momenti tum quod testimonium exstat 
historicum praestantissimum aetatis 
illius, cum quod ethnographiam Afri¬ 
cae septentrionalis ultimis antiquitatis 
temporibus detegit, praeterquam quod 
haud parvam in litteris habet aucto¬ 
ritatem cum multis vinculis ac neces¬ 
situdinibus cum primaeva poesi latina 
conjungatur. 

Prof. Diggle et Goodyear, quan¬ 
tum fieri potuit, plagulas textus pur¬ 
gaverunt, superiores editores supe¬ 
rando, ita ut paene unus labor eorum 


exstiterit; quos .audiamus oportet: “in 
textui medendo operam paene totam 
navavimus, commetario i>erpetuo car¬ 
men illustrare supersedimus, nam 
commentationes perutiles ad omnem 
fere fohannidos indolem pertinentes 
jam coni|X)Suerunt viri docti complu¬ 
res” (Welzel, Appel, Driedmuller, 
Amanti). 

Quamplurimas ergo gratias habea¬ 
mus cimis, viris Jacobo Diggle Col¬ 
legii Reginalis Cantabrigiensis socio 
et F. R. D. Goodyear Litterarum La¬ 
tinarum in Universitate Londiniensi 
Professori, qui Flavii Cresconii Corip¬ 
pi Iohannidos libros VIII —opus 
quamplurimis ignotum— ad commo¬ 
dum studiosorum evulgaverint. 

Bertini, F. — Plauti Asinaria. Pars 

prior: Prolegomena et textus; Pag. 

124: pars altera: Commentarium et 

indices. Universita di Genova, 1968. 
Pag. 353. 

Quam usque ab anno MCMXLVII 
Munari ille doctissimus vir novam 
Asinariae Plautinae flagitaverat .edi¬ 
tionem exegeticam, hanc alius haud 
ignobilis vir F. Bertini edidit comoe¬ 
diam commentario exegetico instruc¬ 
tam et in duas partes dispertitam. In 
parte priore auctor Prolegomena 
scientia atque eruditione referta pri¬ 
mum praebet (p. 11-66), quorum ca¬ 
pita tanti aestimamus momenti ut in¬ 
dicem saltem non transcribere non 
possimus, dignum quod a lectoribus 
cognoscatur: I. De Asinariae exem¬ 
plo graeco. II. De Asinariae argu¬ 
mento. III. De actuum divisione. IV. 
De numero actorum. V. De Asinaria 
Plautina recte aestimanda. VI. Quo 
tempore fabula Asinaria scripta sit 
quaeritur. VII. Cur hanc fabulam 
Plautus “Asinariam” inscripserit. 
VTTT. Num fabula Asinaria retracta¬ 
ta vel contaminata ad nos pervenerit 
quaeritur. X. De Plauto sui imitatore. 

XI. De Asinariae textu constituendo. 
Paginae 67-123 textum Plautinum 
continent uberrimo scitissimoque ap¬ 
paratu critico instructum optimis co¬ 
dicibus accuratissime denuo inspectis. 

f n , parte altera qua commentarium 
et indices continentur primum perso¬ 
nae describuntur (p. 133-136), deinde 
comentarium insequitur Argumenti 
(p. 137), Prologi (p. 139-145) Actuum¬ 
que quinque , (p. 146-338); denique 
e,ditionum fit conspectus (p. 339), in¬ 
dex r.erum notabilium (p. 349-353). 

Novae editionis auctorem salvere 
jubemus quod, praeter alias dotes 
quae in hoc volumine Asinariae eden¬ 
do, praesertim in commentario —tam 
erudito, hodierno recentique— praes¬ 
tant, . omnia castigata lingua latina 
exaraverit, quo facilius ad omnis ci¬ 
vitatis studiosos editio novissima per¬ 
veniret. 

si : » ’ •, ‘ 

Dejja Casa, A. — II “ Dubius ser- 
, mo” di Plinio. Universita di Geno- 
' va, 1969. Pag. 363. 

• i 

Hoc volumine testimonia operis 
grammatici quod Plinius Secundus 
Major exaravit quodque “Dubii ser¬ 
monis libri” inscriptum est, continen¬ 
tur, addito quoque commentario exe- 
getico quo auctor illustrare opus con¬ 
tendit. 

Primum per amplam introductio¬ 
nem habet Hadrianus della Casa, ubi 
de titulo seu indice libri, de tempore 
quo exaratus est, de adjunctis histo¬ 
ricis, de fontibus quos adiit Plinius, 
de codicibus tradendis, de fragmentis 
colligendis, de operis deperditi resti¬ 
tutione, de tractatu grammatitico cui 
est index “dubius sermo” in conten¬ 
tionibus stoicis (p. 11-86). Deinde 
Conspectus editionum et sigla codicum 
et Compendia (p. 87-95) antecedunt 
textui latino, qui per paginas 99-182 
producitur. Denique commentarium 
quod 'proprium est auctoris (p. 185- 


331). In extremo opere nonnulli inve¬ 
niuntur appendices; grammatici apud 
quos fragmenta servantur, index auc¬ 
torum quos Plinius laudavit, index 
nominum et verborum. Plurimum 
haec editio valebit ad cognoscendum 
Plinium Majorem, ut rerum gramma¬ 
ticarum scriptorem saeculi primi post 
Christum natum. 

Stanford, W. B. — The Ulysses 
thenie. Study in the Adaptability of 
a Traditional Hero. Second Edition. 
Ann Arbor Paperbacks. The Uni- 
versity of Michigan Press, 1968. 
Pag. 340. $ 2.65. 

Hujus libri scriptor lectores vult 
admonitos suam Ulixis homerici in¬ 
terpretationem unitate artistica, quam 
ipse praeterea propugnat, inniti Ilia¬ 
dis atque Odysseae. Volumen in tres 
partes dispertitur, quarum prima 
“Ulysses as an epic hero” (p. '8-90) 
inscripta sex capita continentur, ubi 
vivide herois exprimitur figura ac 
persona quae tot scriptorum mentes 
animosque concitavit, discrimine quo¬ 
dam facto inter Ulixem politicum et 
Ulixem pericula audacissime subeun¬ 
tem. 

Altera pars ex sex aliis constat ca¬ 
pitibus, ubi sub indice “Ulysses as a 
figure of controversy” (p. 90-159) vis 
momentumque investigatur Ulixis il¬ 
lius, qui in prima parte describitur, in 
scaenam classicam, in scriptores ale- 
xandrinos ac stoicos, in Vergilium 
aliosqtte scriptores latinos. 

Tertia demum parte quae “Modern 
variations on the classical thems” in¬ 
scribitur, varias multiplicesque versio- 
nes seu interpretationes Ulixis per¬ 
tractat W. B. Stanford apud recentes 
scriptores cum auctoribus classicis 
conferendo; accuratius autem fusius- 
que investigat auctor interpretationem 
Ulixis apud Joyee et Kazantzakis 
(p. 211-241), quoniam autumat has 

hujusmodi interpretationes heroa jure 
meritoque in locum suum reponere. 

Praeter indices et bibliographiam 
hac secunda editione quinque novi ap¬ 
pendices includuntur, quibus quodam 
modo auctoris opus perficitur atque 
completur. 

Gordon, W. — The third book of 
Hora ce' s Odes. Oxford Clarendon 
Press, 1969. Pag. 165. Price: 
.120 N. 

Commentaria, quibus liber tertius 
Horatii Carminum exornatur, magnae 
in docendo experientiae sunt fructus. 
W. Gordon his commentariis nequa¬ 
quam in extricandis difficultatibus 
singularibus immoratur, nam ita, ut 
auctor cogitat, a comprehendendo 
poemate universo arcentur legentes; 
quapropter, post unumquodque poema 
interpretatione literali instructum auc¬ 
tor commentarii cursivi ope poema ex¬ 
plicat, analysim subiciens expositioni 
progressus cogitatus horatiani. In qui¬ 
bus commentariis W. Gordon laborem 
criticae textualis sponte praeteriit. 

In introductione universa (p. 1-26) 
historiam auctor perscrutatur aetatis 
illius naturam poeseos romanae, Ho¬ 
ratii poetice dicendi genus versusque 
ab eodem usitatos; in extremo quo¬ 
que volumine brevissimam invenies 
poematum graecorum selectionem, qui¬ 
bus auctor notitiam quamdam poeseo* 
graecae cognoscendae tradit. 

Ai. paro, J. — Hacia una teologia de! 
progreso humano. Ed. Herder, Bar- 
celona, 1969. Ptas. 100. 

J. AIfaro sensum significationem- 
c|ue progressus humani explorat, ubi 
fidei quaestio latet magni momenti: 
quantum cuique homini christiano, 
qui ad mundum in melius immutan¬ 
dum adlaborare enixe debeat, operan¬ 
dum sit. 


Doctrina Sacrarum Scripturarunii 
Conciliique Vaticani II progressionem 
humanam specie anthropologica, chris- 
tologica, eschatologica perscrutatur 
auctor, adeo ut christianus, cum ne¬ 
gotiis mundanis implicatur, saluti pro¬ 
priae operetur eschatologicaeque Jesu 
Domini revelationi totis viribus con¬ 
sulat. 

Casteilan, Y. — Initiation d la 
psychologie moderne. Societe d’Edi- 
tion d^Enseignement Superieur (Se¬ 
des). Paris, 1969. Pag. 300. 

Omnibus nervis contendere debuit 
Y. Casteilan, Professor Psychologiae 
in Universitate quae in urbe Lille se¬ 
dem habet, ut hoc parvo volumine mi¬ 
ram perfectamque universae scientiae 
psychologicae recentissimae retracta¬ 
tionem efficeret; in eo enim omnes 
praecipuae sententiae recentissimorum 
psvchologorum continentur atque dis¬ 
putantur juxta hunc rerum indicem: 
I. LA PSYCHOLOGIE. II. TRO¬ 
PI SME ET REFLEXE. III. LES 
ACTIVITES INSTINCTIVES. IV. 
LE CONDITIONNEMENT ET 
TCAPPRGNTISSAGE. V. LA MO- 
TIVATION. VI. LA REGULA- 
TION DES CONDUITS. VII. LA 
PERCEPTION. VIII. LA MEMOI- 
RE. IX. LE LANGAGE. X. LES 
ACTIVITES INTELECTUELLES. 
XI. LA PER SONN ALITE. XT1. 
CONCLUSION. 

Perspicuitas in lineamentis capitum 
adumbrandis, ingenuum indagandi 
veri studium, subtilitas in rebus trac¬ 
tandis atque eruditio Prof. Y. Cas- 
tellan in universo opere elucent. 

Aones, P. — EI matrimonio. Ed. 
Herder. Barcelona, 1969. Pag. 269. 
225 Ptas. 

Ouod lectoribus commendamus 
* ^ 

opus, manualis liber est theologiae de 

matrimonio sacramentalis. Ad inves¬ 
tigandum matrimonium tanquam no¬ 
vae legis sacramentum destinatur. Jn 
duas partes opus dividitur, quarum in 
prima investigatio praebetur theolo¬ 
giae positivae ubi testimonia a Biblia 
et Traditione desumpta colliguntur; 
altera vero pars tentamen quoddam 
videtur ad summam doctrinalem per¬ 
ficiendam in qua theologia quae ibi 
exponitur et explanatur corpus bene 
•conjunctum atque conformatum con¬ 
stituit. 

Quae omnia recenti doctrina Con¬ 
cilii Vaticani II corroborantur; variis¬ 
que indicibus complentur, quibus lec¬ 
tor in investigationibus privatis ma¬ 
nu quasi ducetur. 

•Garrone, G. — Mora 7 cristiana y va- 
lores humanos. Ed. Herder, Bar- 
celona, 1969. Pag. 268. 

Disciplina moralis christiana mini¬ 
me quasi summa regularum seu prae¬ 
ceptorum videtur quae homini extrin¬ 
secus imponantur; inino ipsa natura 
humana nititur. Qua via incedens auc¬ 
tor, opus in duas dividit partes, qua¬ 
rum in prima moralitatis universae- 
qw. virtutum doctrinae fundamenta 
iaciuntur; in altera autem parte Car¬ 
dinalis G. Garrone, qui summam ex¬ 
perientiam pastoralem habet, hominem 
adit atque alloquitur, praecipuas ei 
virtutes Christianas exponens scien¬ 
tiamque moralem tradens potius vir¬ 
tutum rerumque quae hodie ab homi¬ 
nibus magni habentur, quam princi¬ 
piorum. 

Aubert, J. M. — Ley de Dios, le- 
yes de los hombres. Ed. Herder, 
Barcelona, 1969. Pag. 306. Ptas. 
250. 

Dum theologia medii aevi una 
•eademque perseverabat, theologi re- 
•centiores eam in dogmaticam et mo¬ 


ralem bene discriminatam voluerunt; 
quae inde disciplinae commercium in¬ 
ter se perperam amiserunt. Si disci¬ 
plina moralis, tanquam scientiae hu¬ 
mane agendi, tantummodo intellegi 
potest sub specie seu mundi universi 
contemplatione, id est, sub vero am- 
plissimoque vitae sensu, quam noxium 
perniciosumque fuisse patet hoc dis¬ 
crimen seu dicotomiam. Theologia 
enim moralis conversa est in rationem 
quandam technicam, id est, confesso- 
narii disciplinam, cum lex intellege¬ 
retur non recta via tanquam princi¬ 
pium rationale recte humaneque agen¬ 
di sed tanquam fons obligationis at¬ 
que coercitionis. Propositum tamen 
J. M. Aubert hoc est: antiquos suf¬ 
ficere de legibus tractatus genuinam- 
que traditionem theologicam de ma¬ 
trimonio restituere, ante oculos quo¬ 
que hahitis renovatione hiblica vitae¬ 
que hcdiernae quaestionibus. 

Robert, Ph. — Las bandas de ado¬ 
lescentes. Ed. Studium, Madrid, 
1969. Pag. 335. Ptas. 200. 

Quantopere nostra aetate adules¬ 
centium manus vigeant; quem quoque 
gradum attigerint in hac re sapien¬ 
tium investigationes: quo facto ma¬ 
nus puerorum cum aliis factis vel re¬ 
bus adulescentium conferri possint; 
quod sit earum genus proprium et quo 
modo aestimanda earum etiam scele¬ 
ritas ; num adulescentes, qui in ma¬ 
num glomerentur, minus quam cete¬ 
ri societati aptati videantur; quod 
momentum habeat in manibus adules¬ 
centium domus, vicus, urbs, otia, ani¬ 
mi oblectamenta, haec omnia a Ph. 
Robert, jurisperito, praefecto Servi¬ 
tii Studiorum Poenalium, professore 
in Universitate Burdigalensi, subtili¬ 
ter atque erudite tractantur multoque 
commodo iis praesertim qui puerorum 
institutioni vacant. 

Kaepeler, E. — Ser joven con la 
juventud. Ed. Studium. Madrid, 
1969. Pag. 196. 

Quoties in parentum conventibus 
vel colloquiis haec audiuntur: “Num- 
quam id nos coram professore fecis¬ 
semus! Nos semper parere debuimus, 
nequamquam ut his temporibus! Nos 
mature laborare didicimus! Nobis ho¬ 
rum puerorum aetate quam plurimos 
colaphos parentes nostri infregerant”. 
Talia vel similia nos aetate provecti 
de juvenibus hodiernis habemus, 
aegerrime ferentes juventam umquam 
ut nostris temporibus fuisse impu- 
dentiorem, futiliorem, minus bene 
moratam... Tamen filii hujus modi 
querimonias parentum minoris plerum¬ 
que ducunt tamquam absoleta verba 
quibus ne aures quidem personent. 

Ut adulescentes et aetate provecti 
concilientur, E. Kappeler praecipuas 
easque maximi momenti quaestiones, 
quae inter eos oriri solent, humane, 
vivide, alacriter tractat atque descri¬ 
bit tum parentum et institutorum tum 
adulescentium consulens utilitati. Quo 
fit ut opus uno quasi tractu jucundis¬ 
sime legatur. 

De And res, R. — Oraciones si¬ 
glo XX. Ed. Studium, Madrid, 
1969. Pag. 382. 

Quisnam Patrem Raphaelem de 
Andres ignoret, in Statione Nationali 
Radiophonica apud hispanos locuto¬ 
rem? Peritus atque indefessus rerum 
religiosarum per radiophonicas et te- 
levisificas undas divulgator hoc vo¬ 
lumine quod ‘‘Oraciones siglo xx" 
inscribitur, parva collegit radiogram- 
mata quae per annum meridiano tem¬ 
pore transmiserat, quibusque de rebus 
hodiernis hodiernaque hominum lin¬ 
gua pro hominibus obsecraverat 
Deum. 


Zavali,oni, R. — Psicopedagogia de 
las vocaciones, Ed. Herder, Barce- 
lona, 1969. Pag. 392. Ptas. 300. 

Operis auctor, quod recensendum 
curamus, investigationibus psycholo- 
giae vacat educationis, in primis quae 
ad questiones de adulescentibus spec¬ 
tat, ad praeparandos professores at¬ 
que institutores, ad conformandos 
candidatos qui et religiosum et sacer¬ 
dotalem statum expetunt. 

Hoc volumine, quod plus decem 
annorum in investigando fructus est, 
conclusiones inveniuntur accuratissi¬ 
mae disciplinae forma ac modo' elabo¬ 
ratae quae in scientia paedagogica 
maximi momenti videntur. 

Quaestiones, de quibus agitur, nec 
locum nec nationem nec institutum 
certum definitumque attingunt,'-'sed 
in universum spectant quorum inte- 
rest et detegere et colere vocationes 
sacerdotales ac religiosas. In libro 
R. Zavalloni primum prospectum ha¬ 
bet ad recentiorem de quaestionibus 
vocationalibus investigationem; dein¬ 
de rem et instrumenta exponit' atque 
explicat quibus origo seu genesis vo¬ 
cationum investigetur earumque fiat 
selectio atque institutio; denique m>- 
nullas tradit auctor normas‘ad 1 ' reno¬ 
vationem conciliarem aptissimas. 

T hun, T. — La religion dei miio. Ed. 

Studium, Madrid. 1969. Pag.' 255- 

* 

Institutores et psychologi, in primis 
autem religionis professores, minime 
adjumentum, quod hoc opere eis of¬ 
fertur, praeterire debent. Prof. nam¬ 
que T. Tlutn religionem puerorum 'in¬ 
vestigare nititur, colloquiis in aulacum 
pueris catholicis et protestantibus 
scholarum primariarum fretus. 

Id sibi ergo auctor proposuit inves¬ 
tigandum : quid cogitent pueri et quo 
modo quoque sese gerant erga Deum 
ejusque divinam operam, quo- pacto 

obviam Deo eant, quam de Jesu 
Christo habeant opinionem, quid de 
caelis et infernis, de angelis et dae¬ 
monibus putent, quid aestiment de 
creatione universi, de mortuorum re¬ 
surrectione, de fide et incredulitate, de 
oratione, de peccatis levibus et mor¬ 
talibus, de conscientiae voce bonisque 
operis, de Ecclesia, de altera post 
mortem vita, aliisque quaestionibus 
praecipuis quae ad puerorum religio¬ 
nem attinent. 

Nobis nihil est dubii quin institu¬ 
tores et magistri non nullas res novas 
in investigationibus Prof. T. Thun 
inveniant quae ipsis magnae sint uti¬ 
litati. 

Grelot, P. — EI ministerio de la 
nucz>a alianza. E. Herder, Barcelo- 
na, 1969. Pag. 208. Ptas. 125. 

Quis locus quodque est munus sa¬ 
cramenti ordinis in Ecclesia? Ouid ab 
apostolis in hac re traditio suscepit? 
Quem ad modum intellegendum mi¬ 
nisterium christianum Novum Testa¬ 
mentum nos invitat? Quo sensu 
“ministerium novi foederis” appella¬ 
ri potest? Licetne et ex quibus prin¬ 
cipiis talis ministerii participes fieri 
mulieres? De omnibus his quaestioni¬ 
bus P. Grelot Sacras Scripturas con¬ 
sulit elementaque praecipua ad respon¬ 
sa praebet. En opus utilissimum iis 
in primis qui investigare cupiunt 
Novi Testamenti scriptis et naturam 
et munera ministeriorum in Ecclesia. 

.1 

Evelv. L. — La oracion dei hombre 
moderno. Ed. Sigueme, Salamanca, 
1969. Pag. 189. 

I.. Evely novam quasi rationem 
orationis christianae detegere conten¬ 
dit hoc parvae molis sed magni mo¬ 
menti volumine. 

Tpsum audiamus auctorem, qui 
orationem vindicat non esse Deum al¬ 


loqui, sed Deum nos alloquentem aus¬ 
cultare : non a Deo dona exposcere, 
sed a Deo, quae nos donare velit, sus¬ 
cipere; non a Deo exaudiri, sed Deum 
exaudire (jui a nobis expostulat; non 
veniam a Deo petere, sed nos ad ve¬ 
niam expedire, quam Deus nos do¬ 
nat; non Deo nos offerre, sed Deum 
sese nobis offerentem suscipere. 

Hoc novum orandi genus insequetis 
auctor haec habet capita: 1. Oratio 
ethnica et oratio christiana. 2. Deus 
quem exorare est jucundissimum. 3. 
Orare auscultando Dei verbum. 4. Vi¬ 
tam perspicere ad evangelii lumen. 5. 
Oratio et providentia. 6. Oratio et 
actio. 7. Olratio “Pater noster” de 
sensu mythologico denudanda. 

AIoukitz, H. A. — Los grandes te¬ 
rnas dei Catecismo Holandes. Ed. 
Studium, Madrid, 1969. Pag. 154. 

t 

“Catechismus Batavus”, tres ab¬ 
hinc annos jam editus, statim quam 
plurimas easque contrarias suscitavit 
sententias. Cum enim de opere per 
amplo ac novo ageretur, perspicuum 
erat quam primum varia exoritura 
esse commentaria. Recensionibus, 
quae in plurimis commentariis actis,- 
que diurnis in lucem editae sunt, 
praeteritis, magnopere abundat Cate- 
cbismi Batavi bibliographia. 

Inter opera ab explanatoribus vul¬ 
gata summa perspicuitate in . expo¬ 
nendo eminet hoc H. A. Mouritz 
commentarium, quod lectoribus hispa- 
nicis et hispanoamericanis commen¬ 
damus. Memorati loci, qui in hujus 
operis paginis prostant, ad editionem 
hispanicam ab Instituto Superiore 
Catechetico in urbe Noviomago (iNi- 
niegues) recognitam pertinentquam, 
ut patet, adeant oportet lectores qui 
integrum Catechismum Batavum cog¬ 
noscere velint a cimo. Prof. H. A. 
Mourit/. manu quasi ducti. 

Marianus Molina. C. M. F. 

Flury, P. — Liebe und Liebcsspra- 
che bei Menander, Plautus und 
Terens. Heidelberg, Cari Winter, 
1968, pp. 104. 

Haec disquisitio de amore et de 
amoris lingua seu de verbis amorem 
exprimentibus, in tria capita divisa, 
continet fructus seu conclusiones ad 
quas auctor pervenit postquam Me¬ 
nandrum, Plautum, Terentium atten¬ 
te patienterque legit. In primo capite, 
de natura amoris, Menandrum facit 
auctorem amoris humani, tanquam 
divini amoris participationis seu in¬ 
fluxus, dum Plautus et Terentius 
fautores sunt amoris humani, quasi 
cujusdam ipsius animi stimuli seu 
virtutis; est ergo amor apud Menan¬ 
drum quid re vera passivum; apud 
Plautum vero et Terentium vis quae¬ 
dam activa. In capite altero exem¬ 
plis variis manifestat rationem diver¬ 
sam qua unusquisque horum trium 
comicorum sensus amoris exprimunt 
per fictas personas, sive directe ver¬ 
bis, sive indirecte actionibus facieque. 
In tertio denique capite breviter agit 
de usu metaphorae seu translationis 
apud comicos antea laudatos, inter 
quos Plautus maxime eminuit ut fa¬ 
cile confirmari liquet. 

HoFFMANN, O. - (SCHERER, A. - 

Geschichte der griechischen Spra¬ 
ebe. I. Bis sum Ausgang der klas- 
sischen Zeit. Sammlung Goschen. 
VV. de Gruyter, Berlin 1969, pp. 
147. 

DkBKUNNER, A. - SCHERER, A.- 

Geschichte der griechischen Spra- 
che. II. Grundfragen und Grund- 
siigc des nachklassischen Griechisch. 
Sammlung Goschen. VV. de Gruy¬ 
ter, Berlin 1969. pp. 134. 


In his duobus opusculis, iterum a 
doctore Antonio Scherer editis, his* 
toriam invenies linguae graecae in 
compendium redactam, iis re vera vir¬ 
tutibus quibus praedita sunt omnia 
fere volumina hujus collectionis be- 
rolinensis, quae optimam quidem fa¬ 
mam adepta est toto orbe terrarum: 
sunt enim volumina clara, breviora, 
magna doctrina atque eruditione re¬ 
ferta, auctorum notitia operumque di¬ 
tata, quae res diversas quaestionesque 
maxime illustrarunt, ut facilis sit 
earum amplior cognitio; unde aptis¬ 
sima sunt haec volumina ad usum 
eorum omnium qui germanam veram- 
que linguae graecae historiam cog¬ 
noscere volunt. 


Treu, M. — Sappho, Lieder. F. Hei- 
meran Verlag, Miichen. 1968. pp. 
256. 

In hoc volumine continentur car¬ 
mina seu carminum fragmanta cele¬ 
berrimae poetriae lyricae graecae, sa- 
phici, quod dicitur, carminis et plec¬ 
tri inventricis, et simul testimonia 
praecipua ad ejus vitam spectantia 
una cum operum conspectu quae de 
ea et ejusdem carminibus agunt. Ad¬ 
ditur disquisitio quaedam de poesi ly¬ 
rica Saphi poetriae et notuiae non¬ 
nullae ad rectam interpretationem 
carminum. Opus hoc, quartum jam 
editum in hac collectione, valde com¬ 
mendandum putamus linguae graecae 
magistris, qui eo in scholis sujierio- 
ribus cum discipulis utantur. 

J. JlMENEZ DeLGAIX), C.M.T. 

208, 155. 

Mir, 
209, 19. 

J. 

M. — 

Ciceronis 

sp3cimina , 

• 

Mir, 
211, 113. 

J. 

M. - 

• 

Ciceronis 

specimina, 


Mir, J. M. — Ciceronis specimina (IV), 
212, 165. 


Varia 

Marinelli, J. — De re cosmonautica , 

205, 11. 

IFAgostino, \. — Quaedam de Sancto 
Francisco , 205, 15. 

Marinelli, J. Ile re cosmonauticn . 

206, 75. 

Fuentf.s Valbuena, P. Hymni instau¬ 
randi Breviarii Romani < Annotationes ), 

207, 115. 

Marinelli, .1. —• De re cosmonauticn, 

207, 123. 

Molina. M. - Pagano, A. - W Cfr/«. 
meti Capitolinum, 207. 129. 

Wallner, G. — Pabulum uventis, 207, 
131. 

Mangeot, N. — De pyramidum aenigma¬ 
te et historia, 208, 159. 

Marinelli, j. De re cosmonauticn, 

208, 165. 

Romanelli, P. — Certamen Capitolinum 
XXI , 208, 171. 

Mir, J. M. — De Rvtno . Z)/io. Hamleto 
Tondini epistula ad moderatorem 210, 49. 

Marinelli. — De re cosmonauticn , 
210, 72. 

'Mangeot, N. —-Inquietum est cor nostrum 
{narratio ), 210, 79. 

De Franco, H. — A unlius ille septem 
petasis indutus, 211, 125. 

Horis subsicivis 

Lepoutre, IX — Quanti momenti fuit in 
cursu mortali Jesu Nazareni Domini nos¬ 
tri res illki ronmna , 205, 27. 

Mangeot, N. — De Plutarchi vitis paral¬ 
lelis, 206, 83. 

Wallner, G. — Missus in mundum , 208, 
172. 

Wallner, G. — Sucus singularis , 209, 31. 
Lepoutre, L). - Primordia meteorologiae f 
210 83. 

Mangeot, N. — De vitae origine variae 
sententiae , 211, 129. Quid homines de ani¬ 
mae immortalitate senserint?, 211, 130. De 
temfwre , 211, 130. 

Mangeot, N. — Socrates Atheniensium 
culex, 212, 171. 

Risum teneatis 

Bellomo, R. -- Aster sagittarius clarissi - 
nms, 205, 35. 

t.i polla, F. — Nolite fatuorum consilia 
audire, 205, 35. Ducetiae, 205, 36. 
in operculis. 

A un es, P. EI matrimonio , 212, 188. 

Agnes, L. Cicerone , Pro Archia, 
210, 91. 

\gullo a Coho. — La poesin espahola 
en 7965, 211, in operculis. 

Alfaro, J. — Hacia una teologia dei pro- 
greso humVmo, 212, 188. 

Althein-Stiel-Sier. — Beitrage zur G es- 
ch ichte uri deren Nachleben, 211, 133. 

Allako, J. - Renaud, J. — Auteurs la¬ 
tius, 210, 94. 

Argenio, R. — Ludere juvat, 211, 139. 

Ari AS, P. E. — Storia delParcheo logia, 

206, 96. 

Albert, J. M. Ley de Dios, leyes de 
los hombres, 212, 189. 

Aujac, G. - LasSerre, F. — Strabon, 
Geographie , tome /, Ire. parde; tome II, 
2e . parde , 210, 92. 

Avallone, R. — La letteiiutura di Roma 
imperiale nel primo e nel secondo secolo 
d . Cr., 209, 40. 

Babin, P. Pureza, 210, 96. 

Babin, P. - Amistad , 210, 96. 

Babin, P. Dios y el adolescente , 210, 

Babin, I > . — Los jovenes y la fe, 210, 
in operculis. 

Badosa, E. — La libertad dei escritor, 

207, 142. 

Barabino, J. — P . Rutilii Lupi, Schema¬ 
ta dianoeos et lexeos, 209, 42. 

Bardon, H. - Aedonis secundae in C. 
Verrem, 209, 39. 

Bayerischen Akauemie. — Mite Uat cinis- 
ches Wbtterbuclu I Band. Li ferung 10 
“benefico-Byzantius”. 11 Band. Lielerung l: 
“c-canicula”, 206, 91. 

Bayerischen Akademie. — Mittellateinis- 
ches Worterbuch . TI Band. iLiefsrung 2 
{canicularis - casalinus ), 212, 182. 

'Bayet, 1. Epistularum a r l familiares; 
liber VIII, 209, 39. 

Bayet, J.-Blocii, R.— Tite-Live, Histoire 
Romains; t. VII, 1. MI, 208, 188. 

Beare, W. — The roman stage, 211, 135. 

Beller. M. — Philemon und Baucis in 
der euro pii ischen L iteratur, 211, 133. 

Bknario, H. W. — Tacitus: Agricola, 
Germairy, Dialogue on orators, 212, 183. 

Bergkron, M. — Psicologia de la prirne- 
ra infanda , 205-48. 

Bkrnardi, G. — Epistularum ad familia¬ 
res; liber X. 209, 39. 

Bkrtini, F. - Barbarino, G. — Studi Ro¬ 
mani /, 208, 184. 

Bkrtini, F. — Plauti Asinaria . 212, 186. 

Bkrtoti, T. — Epistularum ad familiares , 
libri XV-XVI 9 209-39. 

Berve, H. — Die Tyrannis hei den Grie - 
chen . Band 1 11, 206, 91» 

Bieler, L. — Historia de Ia Iiteratura 
romartu, 209, 44. 

Bogaert, R. — Banques et banquiers 
dans las cites grecques, 210, 89. 

Bo.naria, 'M. —- Cato Major de senectute, 

209, 38. 

Bonavia-Hunt, N. A. — Horaee the Mins - 
trel 211, 136. 

Bondegcer, H. W. — Intenta conocer a 
las personas por su aspecto , 208, in oper¬ 
culis. 

Bonivegger, H. W. — Intenta cidtivar tu 
memoria , 208, 187. 

Bondegger. H. W. — Intenta curar tus 
nervios en dos horas 9 207, 143. 

Bomcatti, M. »—■ Studi sulVUmanesimo 

211, 140. 

•Boyvra. C. M. — Introduccion a lu li¬ 
tteratura griega , 210, 92. 

Bowersock, G. W. — Greek Sophists in 
the roman Envpire , 209, 46. 

Bhule, 1. A. F. — An historical cotu¬ 
mentur y on the "Hellenica Oxyrhinchia' 
206, 91. 

Brlmbalgh, R. - Wells, R. — The Plato 
Manuscript a new lndex 9 208, 91. 

Bukger - Farber - Chone. — Horaz Sdmt- 
liche Werke 9 206, 94. 

Calendarium Latinum. —• The Orbilian 
Sodety R ewsletter, 1968, 208, 183. 

CampS, W. A. — Propertius , Elegies llook 

II, 205, 44. 

Canfora, 'L. — Per Ia cronologia di De - 
mostene , 210, 87. 

Carcopino, J. — Les bonnes legons 9 212, 

181. 

Osteulan, Y. — Initiat ion a la psychn- 
logi e moderne, 212, 188. 

Castorina, E. — Questioni neoteriche . 
211, 140. 

Centaur Books. — Fasti MCM LXX, 218, 
179. 

Ciiambry, E. Phton: Sophiste , Politi - 
que f Philebe , Tinvee , Critias , 212, 178. 


Chassam;, A. - Gkohge, R. — Syntaxe de 
uv, 210, 91. 

Chevalier, R. — Litteruture latine , 212, 

\ 11 . 

Christin, J. — Eos adolescentes 9 209, 48. 

Christin, J. -— Ejercicios y Retiros para 
adolescentes , 209, 48. 

Collart, J. — Histoire de la langue la- 
tine 9 212, 180. 

ConSejo Sup. Invkst. Cient. — Enciclo- 
pedia lingiiistica hispdnica , t. II: EI emen¬ 
tos constitutivos . Fuentes , 207, 141. 

Copley, F. O. — The Comedies of Te- 
rence 9 208, 192. 

Coste, R. — EI hombre sacerdote , 211. 
144. 

Cousinet, R. — La escuela nueva 9 208, 
186. 

Crovara, L. — Heliotropia, 208, 181. 

Curti, C. — Due commentarii inediti di 
Sidonio teri Vangeli di Giovanni e di Mat- 
teo 9 209, in operculis. 

Curti. C. — Osservazioni sui u QUIS 
DIVES SALVETUR" di Clemente Alessan- 
drino, 209, in operculis. 

Curti, C. — Solonii de Evangelio lohan- 
nis — De Evangelio Matthaei , 209, in oper¬ 
culis. 

T)\4gostino, V. — M . T. Cicerone , Cato 
nudor de Senectute , 208, 182. 

DVAgostino, V. — M. Tullio Cicerone , 
Laelius de amicitia , 210, 88. 

1>awson-Cole. — Yale classictat Studies . 
VoL XX/, 211, 138. 

-De Andres, R. — Oraciones siglo XX, 
212, 190. 

Debrunner, A. -Scherer, A. — Grundfra - 
gen utid Grundziige des nachklassischen 
Griechisch y 212, 192. 

Defradas, J. —• Guide de Tetudiant he- 
lleniste 9 212, 178. 

Delaunoy, A-Remy, L. — Poetes et Pro- 
sateurs latins 9 205, 39. 

Della Casa, A. — // ”Dubius sermo" di 
Plinio 9 212, 187. 

‘Della Corte, F, — Suetonio : Grammati¬ 
ci e retori 9 211, 138. 

De Sanctis, G. — Storia dei Romani . VoL 
nr 9 211, 141. 

De Saint-Denis, E.: Colu meile . De Tagri- 
culture livre \ ule Thori iculture ), 212, 178. 

Detkr, I. Das neugriechische I ollcs- 
liecL 211', 132. 

De Toaiaso, \. II pensiero e Topera 
di XfigueI de Unamuno , 207, 113. 

Devoto, G. — Storia dei Ia lingua di Ho¬ 
rrui . 209, 10. 

De Wit-Tak, T. \1. Lysistrata: \ rede, 
vromv en Obsceniteit bij Aristrophunes . 
205, 39. 

Diggle. I. - Goodyear, F. R. 1). — F/ro 
t7f/ Cresconii Corippi IOH \NNIDOS, 212, 
186. 

Di Gregor io. L. — La scenc d'annunzio 
nella tragedia greca . 207, 138. 

Dorminoer, G. — C. Julius Caesar , Der 
Gallische Krieg , 206, 92. 

I)’Ors, A. - Pro /i. Caecina oratio , 
209, 39. 

Dresden, S. — Ilumanls.mo y Renacl- 
miento , 211, 131. 

Drexler, H. - /!/. Tulli Ciceronis Tus¬ 

209, 38. 

211, 143. 

Dlthoy, R. — The taurobolium; its ei so¬ 
lutiori and terminology , 211, 136. 

Edinger, H. G. - C ; cero: (hi Old Age, 
On Friendship, 212, 181. 

Eisenhut, W. — Catuli, 212, in opituli*. 

Elferink, M. A. - IjO descente de Tume 
<Tapres Macrobe , 212, 182. 

Enk, P. I. — Pro Sex . Roscio /trnerino 
oratio , 209, 38. 

Estudios Geasicos. — Ribliografia de los 
Estudios Cldsicos cn Espaha, 211, 131. 

Evely, L. — /vtf oracidn dei hombre mo- 
derno , 212, 191. 

Faltner, M. - 4/. Tulli Ciceronis Lae¬ 
lius de amicitia , 206, 93. 

Fattinger, J. — Termino y Camino , 210, 
in operculis. 

Fernandkz Soto, J. Celebraciones hi- 
blicas , 207, 143. 

Findlay, J. N. — La disciplina de Ia ca¬ 

mento defla Pace > 207, 137. 

civilisation romaine , 212, 177. 

nuiire . 207, 135. 

Frisk, H. — Griechisches Etymologisches 
Wbrtcrbuch . Lieferunjr 18; 1 Jeterunjx, 19, 

206, 92. 

(j arci\ y Beeeido, A. — /.//.s religions 

Gaudefroy, U. — Estudios de sexologia , 

Gemoee, W. - Peters, J. — Xenophontis 
institutio Cyri , 210, 87. 

oratio , 209, 38. 

Gje, -L. — Thernpeia . La medicina popu¬ 
lar en et mundo cldsico , 210, 93. 

Gohdon, W. — Tradit ion and originality 
in r amari poetry , 208, 190. 

Gordon, W. — The tliird book of Hora¬ 

Greimas, A. J. — Dictionnaire de Tan- 
cien franqais , 212, 179. 

G rimae P. — J.a formitzionc delTir. pero 
Romano . 207, 136. 

ponsis oratio, 209, 38. 

Glthrie, W. K. G. — 7Tie Greeks and 

E i sex h ut, \V. — Catuli. E. Heime- 
ran Verlag in Miinchen, 1968, pp. 
250. 

Haec nova Catulli editio, sexies in 
collectione “Tusculum” dicta typis 
mandata, digna est omni laude, quia 
catulliana carmina magna cura edita 
continet latina lingua et germanica 
et notulas nonnullas quibus ea legen¬ 
tes rectius interpretentur. Continet 
praeterea duo disquisitiones, alteram 
de Catullo poeta e jusque carminum 
natura, alteram de metrica catulliana. 
Ceterum, ut mos est in aliis volumi¬ 
nibus hujus collectionis, accuratam 
praebet auctorum operumque seriem 
quae de Catullo deque ejusdem car¬ 
minibus maxime agunt. Est ergo edi¬ 
tio quae ex se commendatur et quae 
magnae utilitati erit iis omnibus qui 
ea in scholis ad Catullum interpre¬ 
tandum utantur. 

i 

Makg, W. - I-Jarder, R. — Publius 
Ovidius Naso, Liehesgedichte 
(Amores). E. Heimeran, Miinchen, 
1968, pp. 244. 

Tres Amorum libros offert haec 
tertia Ovidiana editio, ubi aliquando 
obscena eo impudentiae procedunt, ut 
stomachum moveant. Sed culpa est 
poetae, non editoris, qui litteras lati¬ 
nas atque humanitatem fovere curat, 
non pravos mores. Ergo, si de ma¬ 
gistris agatur seu discipulis jam rite 
institutis et bene moratis, nihil ti¬ 
mendum, cum multa revera in Ovidio 
inveniantur maxime laudanda, quibus 
mens ingeniumque alatur atque illus¬ 
tretur : si vero de pueris vel adu¬ 
lescentibus haud bene cultis vel pra¬ 
vo fomite agitatis, rectius erit eos ab 
hoc Ovidii opere avertere et ad alia 


ipsius vel aliorum poetarum latinorum 
comitari. Ouae de Ovidio poeta bre¬ 
viter proponuntur (pp. 160-176) ap¬ 
prime selecta sunt, ut veram Nasonis 
figuram lectores percipere queant. 
Post annotationes aliquas, quae Ovidii 
carmina explicant, opus clauditur in¬ 
dice onomastico, quae sine dubio uti¬ 
litatem quandam praebet. 

Kaste.v, M. — C. Plini Caecilii Se¬ 
cundi, Epistularum Libri Decem. 

Heimeran Verlag, Miinchen, 1968, 
pp. 710. 

()pus epistularum Plinii minoris in 
decem libros collectarum magni mo¬ 
menti est et rerum varietate et noti¬ 
tiarum ubertate; multa enim in eo 
leguntur in rei publicae aliarumque 
institutionum decus. Notissima sunt 
illa Plinii ad Trajanum et Trajani ad 
Plinium de modo agendi erga Chris¬ 
tianos, in libro epistularum decimo 
(“Epistulae ad Trajanum imperato¬ 
rem cum ejusdem responsis”, prae¬ 
sertim epist. L X X X X V 1 et 
L X X X X V 1 I). Praeterea cum dif¬ 
ficile sit has omnes Plinii epistulas 
in unum collectas volumine invenire, 
gratias maximas referre oportet edi¬ 
tori monacensi ob hanc novam editio¬ 
nem, quae nunc nobis offert onuti- 
busque litterarum latinarunt cultori¬ 
bus. Praeter epistulas latine et ger- 
nianice, ut mos est hujus editionis, 
pauca praebet auctor de Plinio Cae¬ 
cilio Secundo, notulas addit ad epis¬ 
tulas interpretandas, nonnullas criti¬ 
cas lecticnes, demum cnomasticum in¬ 
dicem et toponimicum omnium epistu¬ 
larum. ()pus certe omni numero per¬ 
fectum. 

